Ketahui Bagaimana Terjadinya Kulit Merekah

Kulit
merekah adalah satu masalah biasa yang berlaku akibat kulit kering. Akan tetapi, rekahan kulit juga boleh terjadi disebabkan trauma, kecederaan atau jangkitan. Tidak kira
bayi  m
ahupun individu dewasa; semuanya adalah berisiko untuk mengalami masalah kulit ini tetapi dalam kapasiti yang berbeza. Oleh itu, cara yang terbaik adalah untuk mengetahui apa sebenarnya masalah kulit merekah.

Memahami fisiologi kulit merekah

Sebelum membincangkan secara terperinci mengenai kulit merekah, kita perlu lebih memahami konsep kulit
brick and mortar.

Brick
merujuk kepada
corneocytes
(korneosit – sel kulit), manakala mortar merujuk kepada
lipid bilayer
 di antara korneosit.
Kulit
yang sihat dan kuat membolehkan kita dilindungi daripada pendedahan alam sekitar yang tidak sihat, seperti sabun, bahan kimia, bahan pengawet,
 radiasi UV
, bahan
pencemaran
 dan
microbiome
. Jadi, sekiranya struktur
brick and mortar
kulit terjejas atau rosak dalam apa juga keadaan, ia akan mendedahkan kulit kita kepada kemudaratan.

Pendedahan kepada kesan buruk akan mempengaruhi keupayaan pengekalan air dalam kulit, ini sekali gus akan menyebabkan dehidrasi korneosit. Keadaan ini yang mengakibatkan berlakunya
kulit kering
dan merekah, sekali gus menjejaskan keupayaan kulit untuk melindungi anda daripada agen-agen alam sekitar. Keadaan ini akhirnya akan menyebabkan wujudnya keradangan pada kulit, seperti
ekzema
.

Apa yang menyebabkan kulit merekah?

Kulit kering dan merekah sebenarnya berlaku disebabkan banyak faktor dan ia adalah berbeza pada bayi dan individu dewasa. Bagi bayi, kulit kering dan merekah mungkin disebabkan oleh pre-deposisi genetik kepada penyakit atopik (alahan rinitis, ekzema atopik, asma bronkial, alahan konjunktivitis), atau tindak balas tidak normal terhadap organisma komensal, seperti
Malassezia furfur.

Ia mungkin juga disebabkan oleh agen-agen alam sekitar seperti pendedahan kepada bahan
pencuci
 yang kuat, kekurangan
pelembap
, penggunaan tisu basah yang kerap, kerengsaan disebabkan najis dan air kencing kerana jarang menukar
lampin.

Manakala bagi individu dewasa pula, golongan ini lebih berpotensi terdedah kepada pelbagai perengsa atau
alergen
, disebabkan penglibatan fizikal berkaitan pekerjaan atau hobi. Oleh sebab itu, individu yang pernah mengalami masalah
ekzema
 ketika zaman kanak-kanak dan telah stabil, berkemungkinan besar mengalami masalah ekzema yang berulang disebabkan pendedahan kepada agen-agen tersebut.

Kira-kira 40 hingga 50 peratus individu dewasa yang lebih berusia mungkin mengalami sedikit kekeringan dan rekahan kulit yang disebabkan oleh penuaan fisiologi atau terjejas akibat pengumpulan pendedahan sepanjang hidup kepada
 radiasi UV
, pencemaran dan bahan kimia.

Bahagian badan yang berisiko mengalami rekahan

Risiko untuk mengalami kulit merekah adalah bergantung kepada punca yang mendasari, dan ia adalah berbeza bagi setiap individu. Sebagai contoh, bahagian badan seperti tangan dan kaki mungkin akan lebih terdedah kepada rekahan disebabkan geseran akibat melakukan aktiviti harian atau pendedahan kepada kerengsaan atau
alergen
.

Di samping itu, bayi yang menderita dermatitis atopik akan cenderung mengalami masalah rekahan kulit pada bahagian pipi, ekstensor tangan dan kaki. Walau bagaimanapun, seiring pertambahan usia, bahagian yang mungkin terjejas mungkin lebih setempat seperti di dahi, siku, lutut, belakang paha dan punggung.

Rekahan kulit: Bagaimana untuk mencegahnya?

Pengamalan rutin penjagaan kulit yang tertumpu kepada mencuci dan melembapkan kulit dengan betul adalah penting, untuk mencegah kulit kering dan merekah. Oleh itu, pemahaman mengenai paras pH pencuci dan
pelembap
 sangat penting.

Individu yang mempunyai kulit sensitif dan kering perlu membersihkan kulit mereka menggunakan
pencuci
 ringan yang mengandungi bahan pengawet dan pewangi yang minimum. Paras pH pencuci perlu berada antara 5-7 untuk mengekalkan lapisan asid kulit. Pencuci umumnya dikelaskan kepada tiga jenis asas, iaitu sabun, detergen sintetik dan kombo.

Seterusnya, penggunaan pelembap, digunakan untuk mengurangkan kehilangan air dari kulit. Pelembap yang baik harus mengandungi tiga bahan utama –
emollient, occlusive
 dan
humectant.

Emollient
 berfungsi sebagai pelicin kulit dengan mengisi ruang antara kulit yang merekah. Pelembap o
cclusive
 pula bertindak untuk mengatasi kehilangan air dari kulit. Manakala
humectant,
 akan menarik dan mengikat air dari epidermis yang lebih dalam kepada permukaan kulit.

* Trans epidermal water loss (TEWL), stratum corneum (SC), natural moisturising factor (NMF)

Bagaimana merawat kulit merekah?

Rawatan bagi mengatasi kulit kering dan merekah melibatkan dua langkah utama iaitu kawalan keradangan dan pengekalan fungsi kulit sebagai penghalang kepada kemasukan anasir luar. Pelaksanaan langkah-langkah ini harus memfokuskan kepada mengekalkan fungsi penghalang kulit (
skin barrier function
). Ia melibatkan prosedur pembersihan dan pelembapan yang betul, yang memainkan peranan utama.

Jika fungsi penghalang kulit ini terjejas, ia akan mengakibatkan keradangan. Oleh sebab itu, pengguna amat disyorkan untuk menggunakan pelembap yang mengandungi bahan-bahan seperti asid glisirrensenik, palmitamide MEA, atau lichochalcone. Ini kerana, bahan-bahan seperti ini dapat membantu mengurangkan keradangan sama seperti penggunaan kortikosteroid potensi rendah. Alternatifnya, penggunaan kortikosteroid topikal atau perencat calcineurin turut boleh membantu mengawal keradangan.

Selain daripada bahan-bahan dalam penyediaan topikal, penting untuk anda memahami komposisi yang berbeza dalam penyediaan topikal. Ia kebiasaannya terdiri daripada air, petrolatum atau gabungan kedua-duanya (lihat gambar rajah di bawah).

Air secara semula jadinya merupakan sumber
pelembap
 yang lemah, kerana ia cenderung untuk menyejat dengan cepat. Pada penghujung spektrum yang lain, petrolatum adalah bahan yang mempunyai keupayaan untuk mencegah 99 peratus kehilangan air dari epidermis. Disebabkan kelikatannya, ia merupakan bahan yang menyekat pertumbuhan bakteria
. Maka, ia tidak memerlukan campuran bahan kimia dan bahan pengawet yang tinggi membuatkan kadar keiritasiannya rendah.

Walau bagaimanapun, disebabkan konsistensi berminyak petrolatum, sesetengah individu mungkin tidak dapat bertoleransi terhadap penggunaannya ke atas kulit yang mungkin menyumbang kepada penutupan folikel rambut dan akhirnya menyebabkan keradangan.

Oleh itu, losyen dan krim adalah lebih sesuai untuk digunakan di negara panas dan lembap seperti Malaysia. Walau bagaimanapun,
losyen
 dan krim memerlukan tambahan bahan pengawet untuk memastikan kestabilannya. Keadaan ini sekali gus menyebabkan wujudnya risiko tindak balas yang lebih tinggi berbanding penggunaan salap.

Pada akhirnya, tiada satu produk yang boleh dianggap terbaik. Tetapi memilih produk yang bersesuaian dengan kulit dan akan digunakan secara konsisten, akan dapat memberikan anda tahap keberkesanan yang maksimum.

Untuk mencegah berlakunya sebarang masalah berkaitan kulit, dapatkan nasihat profesional pada peringkat awal. Ini kerana ia dapat membantu anda untuk mengambil dan mengamalkan langkah pencegahan yang betul.

Selain itu, jangan amalkan ubat-ubatan semula jadi sebagai satu kaedah rawatan melainkan ia disarankan oleh profesional perubatan. Ini kerana, kaedah perubatan tanpa kawalan ini mungkin meningkatkan peluang untuk mengakibatkan lebih kerosakan pada kulit berbanding merawatnya.

Hello Health Group
 tidak menyediakan nasihat perubatan, diagnosis, atau rawatan.


Bacaan Gula Darah Selalu Tak Stabil? AWAS, Ia Mungkin Tanda Anda Alami Diabetes Rapuh!

Salah satu keadaan diabetes yang kurang diketahui ramai ialah diabetes rapuh (
brittle diabetes
). Apakah jenis penyakit diabetes ini dan adakah ia sama dengan diabetes jenis 1 atau 2?

Ikuti penjelasannya di bawah ini.

Diabetes rapuh: Bacaan gula tidak stabil

Diabetes rapuh ialah satu bentuk diabetes yang teruk.

Diabetes rapuh juga dikenali sebagai diabetes tidak stabil atau diabetes labil, yang bermaksud ketidakstabilan gula darah yang teruk dan kerap berlaku.

Diabetes jenis ini agak jarang berlaku dan ia biasa berlaku dalam kalangan mereka yang menghidap diabetes jenis 1.

Bacaan gula darah yang tidak stabil dan kerap berlaku ini boleh menjejaskan kualiti hidup selain menyebabkan seseorang itu boleh dimasukkan ke hospital.

Ini kerana,
ia boleh menyebabkan individu yang mengalaminya mendapat hipoglisemia
 (gula darah rendah) dan
hiperglisemia (gula darah tinggi) dengan lebih kerap
.

Apakah perbezaan antara diabetes biasa dengan diabetes rapuh?

Dengan perubahan rawatan dan gaya hidup, kebanyakan individu yang menghidap diabetes dapat menjalani kehidupan yang sihat.

Namun, bagi yang menghidap diabetes rapuh, mereka sering menghadapi masalah dalam menguruskan penyakit yang dialami dan ia boleh menyebabkan perkara seperti berikut:

Menjejaskan kemampuan mereka menjalani kehidupan dengan normal

Menyebabkan kegelisahan dan kemurungan

Dimasukkan ke hospital dengan kerap dan boleh menyebabkan kematian

Faktor risiko bagi penyakit diabetes rapuh

Faktor risiko terbesar untuk penyakit diabetes rapuh ialah mereka yang mempunyai diabetes jenis 1.

Diabetes rapuh amat jarang berlaku dalam kalangan mereka yang mempunyai diabetes jenis 2.

Sesetengah doktor mengklasifikasikannya sebagai komplikasi diabetes, namun ada juga sesetengah doktor menganggapnya sebagai salah satu daripada sub jenis bagi diabetes jenis 1.

S
elain daripada mempunyai diabetes jenis 1, seseorang itu juga amat berisiko untuk mendapat penyakit diabetes ini jika mempunyai ciri-ciri seperti berikut:

Perempuan

Mempunyai ketidakseimbangan hormon

Berlebihan berat badan

Mempunyai hipotiroidisme

Berumur dalam lingkungan 20 atau 30-an

Kerap mengalami stres dengan kadar yang tinggi

Mengalami kemurungan

Mempunyai penyakit gastroparesis
atau seliak

Simptom-simptom bagi penyakit diabetes rapuh

Simptom utama yang sering berlaku bagi diabetes rapuh ialah hipoglisemia dan hiperglisemia yang terlalu kerap.

Walaupun penghidap diabetes jenis 1 dan jenis 2 juga boleh mengalami dua keadaan ini, namun ia tidak sama bagi mereka yang mempunyai diabetes rapuh.

Bagi diabetes rapuh, hipoglisemia dan hiperglisemia boleh berlaku dengan lebih kerap tanpa sebarang tanda amaran.

Antara
tanda-tanda hipoglisemia
ialah berasa pening, badan berasa lebih lemah, rasa lapar yang melampau, tangan menjadi menggigil, mata menjadi kabur, sakit kepala yang teruk serta sukar untuk tidur.

Bagi hiperglisemia pula,
tanda-tanda yang boleh terjadi adalah seperti berasa lemah, kerap berasa dahaga, kerap membuang air kecil dan kulit menjadi kering.

Apakah punca bagi penyakit diabetes ini?

Diabetes ini boleh berlaku apabila penyakit kencing manis yang dialami tidak diuruskan dengan baik atau sukar untuk diuruskan.

Antara sebab diabetes sukar untuk diuruskan ialah:

Penggunaan alkohol dan juga dadah

Penyakit seliak

Mengalami stres, keresahan atau kemurungan

Mengalami gastroparesis, iaitu keadaan di mana kerosakan saraf menghalang perut daripada mencernakan makanan

Ketidakseimbangan hormon seperti hipotiroidisme

Tubuh mempunyai kesukaran untuk menyerap insulin atau nutrisi daripada makanan

Bagaimanakah keadaan diabetes ini dirawat?

Terdapat beberapa kaedah atau cara yang digunakan bagi membantu mereka yang mempunyai diabetes jenis rapuh menguruskan penyakit mereka.

Antara kaedah tersebut ialah:

Pemantauan gula darah secara berterusan

Penggunaan pam insulin

Pemindahan sel pulau (
islet
)

Pemindahan pankreas melalui pendermaan pankreas

Ini cara untuk mengelakkan penyakit diabetes ini

Walaupun keadaan diabetes ini amat jarang berlaku, namun anda masih perlu mengambil langkah-langkah pencegahan untuk mengurangkan risikonya.

Apatah lagi, jika anda merupakan seorang penghidap diabetes.

Antara cara yang boleh anda lakukan bagi mengelakkan risiko diabetes ini adalah dengan mengekalkan berat badan yang sihat.

Turunkan berat badan anda jika BMI anda menunjukkan anda obes.

Selain itu, anda juga boleh mendapatkan khidmat terapi bagi menguruskan sebarang permasalahan yang berkaitan dengan mental.

Ini termasuklah stres, keresahan dan juga depresi.

Jika anda penghidap diabetes, anda mestilah mengikuti panduan pengurusan diabetes dengan teratur seperti yang telah diarahkan oleh doktor.

Dapatkan khidmat nasihat doktor jika alami perkara ini

Diabetes jenis ini ialah satu keadaan kesihatan yang agak jarang berlaku.

Namun, jika anda atau ada ahli keluarga yang mempunyai diabetes jenis 1, anda lebih berisiko untuk mendapat keadaan ini.

Oleh itu, anda perlu mengetahui sebarang punca dan tanda-tanda bagi keadaan diabetes ini.

Ia sebagai satu persediaan untuk anda mengetahui dengan pantas apakah yang sedang berlaku.

Sekiranya anda tidak pasti berkenaan apa yang sedang anda alami, berjumpalah dengan doktor dan dapatkan nasihat serta pemeriksaan daripada mereka.

Kerap berjumpa dengan doktor sangat membantu anda dalam menguruskan keadaan diabetes anda.


Bakal Ibu, Ketahui 9 Tanda-tanda Hampir Tiba Waktu Bersalin, Sila Beri Perhatian, Ya!

Tanda tanda bersalin akan mula mengambil tempat sekitar bermulanya minggu ke-37 perkembangan janin.

Pada minggu tersebut, tanda-tanda bersalin akan mula berlaku sedikit demi sedikit kepada wanita hamil yang mungkin akan menyebabkan ketidakselesaan sehinggalah tarikh
 kelahiran bayi.

Ikuti maklumat di bawah berkenaan tanda bersalin yang perlu anda ketahui.

Apakah simptom bersalin yang perlu diberi perhatian?

Sewaktu bulan terakhir kehamilan, anda patut memberikan perhatian lebih kepada sebarang tanda amaran dan mengetahui tanda-tanda bersalin. Hubungi doktor anda dengan segera jika anda mengalami tanda tanda bersalin berikut:

Jika anda mengalami titisan pendarahan pada bila-bila masa sewaktu bulan ini, maklumkan doktor anda dengan segera. Ini mungkin disebabkan pengeluaran plug mukus, mukus tebal yang menutup laluan serviks menuju ke uterus. Ini juga turut dikenali sebagai
bloody show.
 Ini merupakan petanda bahawa proses kelahiran akan bermula dalam masa beberapa hari atau minggu

Jika anda mengalami rasa sakit yang teruk dan berulang, hubungi doktor anda dengan segera. Walaupun jarang berlaku, ini mungkin merupakan tanda plasenta lekang
(placental abruption)
. Tanda lain ialah demam,
lendiran dari faraj dan jangkitan

Kontraksi menjadi lebih seragam dan kuat. Ia juga mungkin akan berlaku pada jarak yang lebih pendek. Jika anda mendapati kontraksi masih berterusan sewaktu anda berhenti atau melakukan sebarang aktiviti atau mengubah posisi, ini mungkin kontraksi sebenar

Air ketuban pecah.
Ini berlaku apabila kantung amnion yang melindungi bayi anda mula pecah. Air mungkin keluar dengan cepat atau menitis sedikit demi sedikit pada kaki anda. Kontraksi mungkin berlaku sebelum atau selepas air ketuban pecah. Apabila ini berlaku, hubungi doktor anda secepat mungkin. Anda bakal melahirkan tidak lama lagi

Apakah tanda tanda bersalin yang harus saya maklumkan pada doktor?

Anda patut memaklumkan doktor akan sebarang tanda prakelahiran atau kebimbangan anda tentang proses kelahiran.
Tekanan perasaan boleh menyukarkan proses kelahiran.

Bincangkan dengan doktor tentang kebimbangan anda. Doktor mungkin mencadangkan senaman untuk menangani stres yang dapat anda lakukan bersama pasangan.

Pada minggu ke-38, penjagaan pranatal akan diteruskan selepas anda melepasi tarikh jangkaan kelahiran.

Doktor akan memeriksa keadaan kesihatan anda dan keadaan serviks jika sudah mula menipis dan jika terdapat pembukaan untuk kelahiran.

Jika anda telah melepasi jangkaan waktu bersalin lebih daripada seminggu, doktor mungkin meneliti degupan jantung bayi dengan monitor fetal eletronik atau menggunakan ultrabunyi untuk melihat
pergerakan janin
 dan mengukur jumlah cecair amniotik.

Ramai yang mengatakan herba dapat membantu wanita hamil mempercepatkan proses kelahiran.

Namun, tidak ada kajian tentang keselamatan
penggunaan ubat herba
 yang digunakan untuk mempercepatkan kelahiran, jadi jangan mengambil herba tanpa merujuk doktor anda.

Anda boleh meminta ubat yang menghasilkan kontraksi daripada doktor anda. Dosnya boleh diubah untuk menentukan kekerapan kontraksi.

Doktor akan berbincang dengan anda tentang suntikan induksi bersalin jika bayi masih belum mahu keluar pada tarikh bersalin ataupun lebih awal, atau jika ada masalah.

Walau bagaimanapun, kebanyakan doktor tidak akan membiarkan anda menunggu bersalin sehingga dua minggu melepasi tarikh jangkaan bersalin anda, kerana akan meletakkan anda dan bayi pada risiko komplikasi.

Dalam pertemuan dengan doktor, anda perlu berbincang tentang pelbagai kemungkinan komplikasi yang boleh menjejaskan kehamilan anda semasa peringkat tersebut, seperti yang dinyatakan di atas.

Tanda lain yang perlu anda pantau termasuklah sebarang lelehan tidak normal, pendarahan ataupun sakit abdomen. Jika anda mengalami sebarang simptom-simptom ini, segera beritahu doktor anda.

5 tanda tanda bersalin lazim dialami bakal ibu

Tanda tanda bersalin setiap wanita tidak sama, bahkan tanda bersalin bagi setiap kelahiran untuk seseorang wanita itu juga berbeza!

Sungguhpun anda tahu tarikh jangkaan bersalin (EDD) yang diberikan oleh doktor, tetapi tidak mustahil jika anda bersalin lebih awal ataupun lewat daripada tarikh yang diberikan.

Jadi, apa petanda waktu bersalin anda sudah hampir? Awas! Usah terpedaya dengan tanda bersalin palsu.

Rasa ringan

Ini bukan bermakna anda rasa berat badan anda semakin ringan! Sebaliknya, proses di mana kepala bayi turun ke bawah dan berada tetap pada posisi pelvis anda dinamakan ringan.

Anda mungkin akan mengalami tanda ini beberapa minggu atau beberapa jam sebelum bersalin. Juga, anda akan rasa lebih kerap kencing ketika ini kerana uterus berada atas
pundi kencing.

 Rembesan mukus

Rembesan mukus berkumpul di serviks semasa anda hamil. Namun, apabila serviks mula terbuka dengan lebih luas, rembesan mukus yang jernih, berlendir dan sedikit berdarah akan keluar pada faraj anda.

Anda mungkin akan bersalin selepas seminggu atau dua minggu rembesan mukus keluar.

 Kontraksi

Semasa kontraksi berlaku, abdomen anda akan rasa keras. Semasa antara kontraksi pula, uterus akan rasa relaks dan abdomen jadi lembut.

Walau bagaimanapun, rasa kontraksi bagi setiap wanita tidak sama. Lazimnya, anda akan mula rasa kejang perut dan tidak selesa serta sakit belakang sewaktu hampir bersalin.

Kontraksi sebenar berbeza dengan yang palsu, di mana semasa kontraksi sebenar, anda akan rasa kontraksi tanpa henti walaupun semasa anda berubah posisi atau cuba untuk bertenang.

Anda juga akan rasa kontraksi lebih kerap dan lebih sakit.

Tanda tanda bersalin – Air ketuban pecah

Ini tanda tanda bersalin yang paling kerap diperkatakan.

Untuk mengenali air ketuban, selalunya ia tidak berbau dan jernih. Proses kelahiran hanya terjadi jika air ketuban anda pecah disertai dengan
kontraksi yang membuka serviks anda.

Tanda tanda bersalin – Mudah membuang air besar

Bukan sahaja otot pada uterus yang sedang bersedia untuk bersalin, otot-otot pada badan lain pun sama.

Pergerakan usus anda juga longgar, jadi mudah untuk anda membuang air besar. Ini petanda baik kerana waktu bersalin anda makin hampir!


Jika Bayi Muntah Kuning & Ada Gejala Ini, Parents Bawa Anak Ke Klinik Segera!

Apabila bayi muntah kuning ia boleh menjadi sesuatu yang membimbangkan. Tetapi adakah ia keadaan yang berbahaya?

Teruskan membaca artikel ini untuk mengetahui mengapa muntah bayi warna kuning dan bilakah masa sesuai melakukan pemeriksaan doktor.

Untuk mendapatkan lebih banyak info tentang Keibubapaan, sila dapatkannya
di sini.

Si kecil baru lahir muntah kuning

Anak baru lahir boleh muntah kuning disebabkan oleh perkara berikut:

Kesan regurgitasi berfungsi (
functional regurgitation
)

Di bawah merupakan antara punca biasanya bayi mengeluarkan cecair kuning:

Posisi penyusuan
bayi dalam kedudukan yang salah

Bayi yang terlalu kenyang dan dibaringkan sejurus
selepas menyusu

Ikatan
bedung bayi
 terlalu ketat sehingga memberi tekanan pada perut si manja

Bayi muntah kuning #Kesan regurgitasi patologi (
pathological regurgitation
)

Selain itu, cecair kekuningan yang dimuntahkan bayi boleh menjadi petanda amaran masalah kesihatan seperti:

Penyakit
saluran penghadaman
 – cirit-birit, pergerakan usus perlahan, halangan usus, volvulus usus, kecacatan gastrousus dan refluks a
sid gastr
ik

Penyakit pernafasan

Penyakit lain seperti meningitis
purulent
, neuropati autonomi, pendarahan otak akibat penurunan nisbah Prothrombin, sindrom
genitourinary adrenal

Apa yang dinyatakan di atas adalah antara faktor yang jarang berlaku. Keadaan kesihatan di atas juga sering dikesan lewat tetapi boleh membawa bahaya kepada si manja jika tidak dirawat segera.

Itu adalah antara punca
bayi
newborn
 muntah kuning
. Jom ketahui pula penyebab an
ak kecil munt
ah kuning.

Kenapa bayi muntah kuning?

Beberapa masalah kesihatan berikut boleh menjadi faktor anak memuntahkan cecair kuning bersama campuran warna lain:

Punca muntah bayi warna kuning-hijau

Jika anak muntah cecair kuning atau hijau, ia mungkin kerana mereka mengalami muntah hempedu.

Sekiranya anda berdepan situasi ini, jangan gelabah! Ini kerana ada kalanya ia berlaku disebabkan
anak tidak makan
 dengan secukupnya atau disebabkan selese
ma peru
t (virus gastroenteritis).

Selain itu,
bayi muntah hijau
 juga boleh berpunca daripada prolaps usus atau batu karang yang menyebabkan hempedu tersumbat.

Keadaan ini juga boleh disebabkan oleh masalah kesihatan lain seperti anoreksia, sembelit dan kekejangan perut.

Walau bagaimanapun,
penyakit batu karang
 agak jarang berlaku kepada anak kecil.

Punca muntah bayi kuning-oren

Ibu bapa
 mungkin melihat anak muntah kuning-oren disebabkan penyakit tertentu.

Keadaan ini boleh berterusan jika anda terus mem
berikan anak mak
an di antara episod muntah – kerana oren adalah warna makanan yang dicerna.

Antara punca bayi muntah kuning-oren adalah:

Keracunan makanan
– Selepas makan makanan yang tercemar, anak mungkin muntah bersama dengan gejala lain seperti sakit perut, cirit-birit, demam

Virus gastroenteritis – Anak akan muntah cecair kuning-oren, disertai dengan gejala lain seperti demam, sakit otot dan sakit perut

Flu dan selesema – Anak akan mengalami simptom seperti hid
ung ber
air, sakit tekak, demam panas berterusan, keletihan, sakit kepala, menggigil dan muntah dengan lelehan kuning-oren

Punca lain

Di samping itu, anak juga boleh memuntahkan cecair kuning jika mereka mempunyai:

Apendisitis

Halangan usus (
intussusception
)

Loya

Menjalani kemoterapi

Jangkitan telinga

Pengambilan beberapa ubat khas

Bahayakah bayi muntah kuning?

Muntah bukanlah satu penyakit, tetapi ia boleh menjadi gejala pelbagai masalah kesihatan seperti jangkitan atau
keadaan kronik
 lain.

Biasanya warna muntah akan berubah mengikut tahap masalah kesihatan atau jenis penyakit yang berbeza.

Contohnya, muntah disebabkan sakit perut pada awalnya boleh berwarna hijau atau kuning, dan berubah menjadi oren.

Jika anak muntah selama 1-2 hari, ia bukan masalah serius. Ini mungkin hanya tindak balas badan terhadap rangsangan usus atau proses penyingkiran bahan toksik daripada perut. Muntah jenis ini juga sering dikaitkan dengan penyakit akut seperti keracunan makanan.

Baca juga:

Namun jika si manja berterusan mengalami muntah berterusan, berlarutan lebih daripada beberapa minggu atau bulan, ia boleh menjadi simptom penyakit kronik.

Ibu bapa hendaklah segera membawa anak berjumpa doktor sekiranya muntah bayi warna kuning dan disertai dengan simptom berikut:

Menangis dengan kerap

Ubun-ubun (fontanelle)
 membonjol

Kekejangan atau panik

Muntah berterusan dalam masa 24 jam

Mempunyai tanda saluran gastrousus tidak normal seperti
perut kembung
, sembelit dan cirit-birit

Menunjukkan tanda dehidrasi seperti kulit kering, mata cekung, bibir kering

Warna kulit bayi
 berubah

Kadar pernafasan luar biasa cepat

Episod apnea

Demam

Lesu

Muntah berdarah atau hijau

Sekiranya terdapat sebarang pertanyaan mengenai isu bayi muntah kuning, berundinglah dengan doktor untuk lebih kepastian.


Patah Hidung

Definisi

Apa itu Patah Hidung?

Hidung yang patah, juga dikenali sebagai keretakan hidung, adalah pemecahan atau keretakan pada tulang di hidung anda – selalunya tulang di bahagian atas batang hidung anda.

Penyebab biasa hidung patah termasuklah sukan sentuhan, pergaduhan fizikal, terjatuh dan kemalangan kenderaan bermotor yang melibatkan trauma pada muka. Hidung yang patah dapat menyebabkan rasa sakit, bersama dengan pembengkakan dan lebam di sekitar hidung dan di bawah mata anda. Hidung anda mungkin kelihatan bengkok, dan anda mungkin akan menghadapi masalah bernafas.

Rawatan untuk hidung patah mungkin melibatkan prosedur untuk menyusun semula hidung anda. Pembedahan selalunya tidak diperlukan untuk hidung patah.

Apakah kebarangkalian Patah Hidung?

Hidung patah adalah kecederaan yang lazim. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Patah Hidung?

Tanda-tanda umum bagi hidung patah adalah:

Sakit atau pedih, terutamanya apabila hidung anda disentuh

Bengkak hidung dan kawasan sekitarnya

Pendarahan dari hidung anda

Lebam di sekitar hidung atau mata anda

Hidung yang bengkok atau senget

Kesukaran bernafas melalui hidung anda

Lelehan lendir dari hidung anda

Rasa bahawa satu atau kedua-dua saluran hidung anda tersumbat

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika ada yang berikut:

Kecederaan kepala atau leher, yang mungkin ditandakan dengan sakit kepala yang teruk, sakit leher, muntah atau ketidaksedaran

Kesukaran bernafas

Pendarahan yang tidak berhenti

Perubahan ketara dalam bentuk hidung anda yang tidak berkaitan dengan pembengkakan, seperti rupa yang bengkok atau senget

Lelehan berair yang jernih mengalir dari hidung anda

Punca

Apakah punca Patah Hidung?

Impak yang tiba-tiba ke hidung anda adalah punca yang paling biasa bagi hidung patah. Hidung patah juga sering berlaku dengan kecederaan muka atau leher yang lain. Penyebab umum hidung patah termasuklah:

Terhantuk muka ke dinding

Jatuh tersembam ke bawah

Pukulan di hidung semasa sukan sentuhan

Kemalangan kenderaan bermotor

Ditumbuk atau ditendang pada hidung

Faktor-faktor Risiko

Apakah yang meningkatkan risiko saya kepada Patah Hidung?

Terdapat banyak faktor risiko bagi hidung patah, seperti:

Bermain sukan bersentuh, seperti bola sepak dan hoki, terutamanya tanpa topi keledar yang mempunyai topeng muka

Terlibat dalam pergaduhan fizikal

Menunggang basikal

Mengangkat berat, terutamanya jika tiada pengawas

Menunggang dalam kenderaan bermotor, terutamanya tanpa tali pinggang keledar

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Patah Hidung didiagnosis?

Doktor biasanya boleh mendiagnosis hidung patah dengan melakukan pemeriksaan fizikal. Ini termasuklah melihat dan menyentuh hidung serta muka anda. Sekiranya anda mengalami banyak kesakitan, doktor anda mungkin akan menggunakan anestetik setempat untuk melalikan hidung anda sebelum pemeriksaan fizikal.

Doktor anda mungkin akan meminta anda kembali dalam masa dua atau tiga hari sebaik sahaja bengkak telah surut untuk lebih mudah melihat kecederaan anda. Sekiranya kecederaan hidung anda teruk atau diiringi oleh kecederaan muka lain, doktor anda boleh melaksanakan pemeriksaan X-ray atau CT. Ia berupaya membantu menentukan sejauh mana kerosakan pada hidung dan muka anda.

Bagaimana pesakit Patah Hidung dirawat?

Sekiranya anda mengalami keretakan kecil yang tidak menyebabkan hidung menjadi bengkok atau berubah bentuk, anda mungkin tidak memerlukan rawatan perubatan profesional. Doktor anda boleh mengesyorkan langkah penjagaan diri yang mudah, seperti menggunakan ais di kawasan yang cedera dan mengambil ubat tahan sakit belian kaunter.

Memperbaiki anjakan dan kerosakan

Doktor anda mungkin boleh menyusun semula hidung anda secara manual, atau anda mungkin akan memerlukan pembedahan.

Penyusunan semula secara manual

Jika kerosakan telah mengalihkan tulang dan tulang rawan di hidung anda, doktor anda mungkin dapat menyusun semula secara manual. Ini perlu dilakukan dalam masa 14 hari dari masa patah berlaku, lebih awal lebih baik.

Semasa prosedur ini, doktor anda akan:

Memberikan ubat dengan suntikan atau semburan hidung untuk mengurangkan ketidakselesaan

Membuka hidung anda dengan spekulum hidung

Menggunakan instrumen khas untuk membantu menyusun semula tulang dan tulang rawan hidung anda

Doktor anda juga akan mengampu/menyokong hidung anda menggunakan sumbatan di hidung anda dan balutan di luar. Kadang-kadang, sokongan dalaman juga diperlukan untuk masa yang singkat. Sumbatan biasanya perlu dibiarkan selama seminggu. Anda juga akan diberi preskripsi ubat untuk antibiotik bagi mencegah jangkitan bakteria yang biasanya berada di hidung anda.

Pembedahan

Kerosakan yang teruk, banyak, atau yang tidak dirawat selama lebih dari 14 hari mungkin tidak sesuai untuk penyusunan semula secara manual. Dalam kes-kes ini, pembedahan untuk menyusun semula tulang dan membentuk semula hidung anda mungkin diperlukan.

Sekiranya kepatahan telah merosakkan septum hidung anda, menyebabkan halangan atau kesukaran bernafas, pembedahan pembentukan semula boleh dicadangkan. Pembedahan biasanya dilakukan pada klinik pesakit luar.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Patah Hidung?

Gaya hidup dan kaedah pengubatan sampingan yang berikut mungkin membantu anda menangani hidung patah:

Bertindak dengan cepat. Apabila kepatahan pertama berlaku, sila bernafas melalui mulut anda dan bersandar ke hadapan untuk mengurangkan jumlah darah yang mengalir ke dalam kerongkong anda.

Gunakan ais. Letakkan pek ais atau jaram sejuk segera selepas kecederaan, dan kemudian sekurang-kurangnya empat kali sehari untuk 24 hingga 48 jam pertama, bagi mengurangkan bengkak. Letakkan ais atau jaram sejuk selama 10 hingga 15 minit pada satu masa. Balutkan ais dalam kain untuk mengelakkan luka beku. Cuba untuk tidak menggunakan terlalu banyak tekanan, yang boleh menyebabkan kesakitan atau kerosakan tambahan pada hidung anda.

Melegakan kesakitan. Ambil ubat pelega kesakitan belian kaunter, seperti acetaminophen (Tylenol, dan lain-lain), ibuprofen (Advil, Motrin IB, dan lain-lain) atau natrium naproxen (Aleve, dan lain-lain), seperti yang diperlukan.

Tinggikan kepala anda. Meninggikan kepala anda – terutamanya apabila tidur – supaya tidak memburukkan lagi bengkak dan rasa berdenyut-denyut.

Hadkan aktiviti anda. Untuk dua minggu pertama selepas rawatan, jangan terlibat dalam sebarang sukan. Elakkan sukan sentuhan selama sekurang-kurangnya enam minggu selepas kecederaan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jangan Picit Blackhead Di Hidung! 5 Cara Ini Lebih Berkesan Hilangkannya

Rasa rimas tengok
bintik hitam
? Tetapi jangan memicitnya atau tindakan itu hanya akan memburukkan keadaan. Apa kata anda cuba cara hilangkan bintik hitam di hidung yang kami kongsikan ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Apa sebenarnya bintik hitam?

Sebelum mengetahui cara menghilangkan
blackhead
, ada baiknya untuk anda memahami apa sebenarnya bintik hitam ini.

Bintik hitam pada asasnya adalah folikel rambut tersumbat dengan sel kulit mati, minyak dan bakteria sehingga ia menjadi bukaan yang luas pada permukaan kulit. Apabila terkena udara, ia teroksida dan berubah hitam.

Nama teknikal untuk bintik hitam ialah
open comedone
 – comedone adalah istilah saintifik untuk lepuh jerawat. Terdapat 2 jenis
comedone
 – bintik hitam (terbuka) dan bintik putih (tertutup).

Bintik hitam dicirikan oleh pembukaan folikel rambut yang melebar disebabkan pengumpulan sebum, iaitu minyak, keradangan dan bakteria P. Acne – bakteria utama yang bertanggungjawab
menyebabkan jerawat
.

Jika anda merasakan ia lebih kerap terjadi pada bahagian hidung, tepat tekaan tersebut!

Kulit sekitar hidung mempunyai kepekatan kelenjar sebum yang sangat tinggi. Ini bermakna kawasan itu adalah lombong emas untuk lebihan minyak, sekali gus berpotensi lebih tinggi untuk
liang tersumbat
.

Sesiapa sahaja boleh berdepan masalah
blackhead
 ini tetapi individu dengan kulit kombinasi atau berminyak paling berisiko mengalaminya.

Jangan terkejut kerana terdapat komponen genetik kepada bintik hitam. Ini bermakna ada individu lebih cenderung mengembangkannya, walaupun sebab asas masih belum difahami sepenuhnya.

Cara hilangkan bintik hitam di hidung

Berikut antara tip yang boleh dicuba untuk menyingkirkan bintik hitam ini:

1. Bintik hitam ringan, gunakan skrub asid salisilik

Jika anda mempunyai bintik hitam, asid salisilik haruslah menjadi bahan utama skrub. Asid hidroksi beta ini membantu menghilangkan minyak berlebihan dan mengelupaskan sel dari permukaan kulit.

Peraturan am penggunaan skrub adalah 3x seminggu untuk
kulit berminyak
 atau kombinasi dan hanya seminggu sekali bagi kulit sensitif.

Pada hari tidak menggunakan skrub, pilihlah
pembersih muka
 dengan kandungan asid salisilik lembut.

Cara hilangkan bintik hitam di hidung yang degil #2. Gunakan krim retinoid

Retinoid membantu merawat bintik hitam dan liang tersumbat dengan mengurangkan kelekitan sel yang menyumbat liang serta mempercepatkan kadar kulit bertukar dan tumbuh kembali.

Dengan peratusan dan rejimen yang betul, retinol boleh membantu memperbaiki keadaan kulit sepenuhnya, termasuklah mengelakkan kemunculan bintik hitam.

Mereka dengan
kulit sensitif,
 pilihlah krim retinoid di kaunter farmasi. Manakala untuk kes bintik hitam yang menjengkelkan, krim retinoid preskripsi adalah jawapan terbaik.

3. Ubat jerawat oral, cara hilangkan bintik hitam di hidung yang teruk

Ubat oral seperti
pil perancang kehamilan
 dan spironolakton mungkin disarankan pakar dermatologi bagi mengurangkan pengeluaran minyak dan merawat bintik hitam dengan berkesan.

Biasanya, ubatan jenis ini diberikan kepada mereka dengan masalah bintik hitam sederhana hingga teruk.

Kedua-dua kaedah tersebut memainkan peranan berkaitan tahap hormon bagi membantu mengurangkan pengeluaran minyak dalam kulit.

4. Rutin amalan masker muka

Masker muka
 yang mengandungi tanah liat atau arang boleh membantu menghilangkan lebihan kotoran dan minyak daripada kulit.

Produk ini mungkin tidak ‘mendetoks’ kulit, tetapi dari masa ke masa ia boleh mengurangkan bintik hitam dan menguruskan masalah jerawat lain.

5. Cara hilangkan bintik hitam di hidung yang terakhir, penggunaan pelembap

Pelembap adalah langkah penting
dalam rutin penjagaan kulit
 – walaupun anda mempunyai kulit mudah berjerawat.

Kenapa? Semua cara yang dikongsikan di atas mungkin menghilangkan minyak daripada kulit dan mengeringkan.

Penting untuk mengekalkan
keseimbangan dalam kulit dan pelembap
 akan membolehkan anda terus menggunakan produk pengelupasan tanpa sebarang masalah.

Sentiasa gunakan pelembap bukan komedogenik – yang dirumuskan khusus untuk tidak menyumbat liang pori. Pun begitu, agak sukar untuk menentukan apa produk komedogenik dan bukan.

Apa yang boleh dilakukan adalah untuk mencari label bukan komedogenik atau bebas minyak pada produk.

Secara umumnya, jika kulit anda mudah berjerawat, idea terbaik adalah untuk menghindari produk berasaskan minyak berat – yang akan berada di atas kulit memerangkap peluh, kotoran dan sel kulit mati dalam liang pori.

Baca juga:

Cara hilangkan bintik hitam di hidung yang perlu dielakkan

Walaupun anda sudah mengetahui kaedah boleh dilakukan untuk menghilangkan bintik hitam, ia juga penting untuk mengingati perkara yang tidak seharusnya dibuat, seperti:

Berhenti memicit

Memicit bintik hitam akhirnya akan menjejaskan keadaan kulit. Bakteria daripada tangan dan kuku juga boleh masuk ke bahagian tersebut dan menyebabkan
kemunculan pustula
 yang lebih sukar dirawat.

Hindari pembersih muka berasaskan minyak

Jenis pembersih ini boleh mengandungi minyak seperti minyak argan, rosehip dan minyak jojoba – yang menyumbang kepada pengumpulan minyak kepada kulit.

Cara hilangkan bintik hitam di hidung yang harus dielakkan #Peranti sedutan OTC

Peranti sedutan OTC atau
over the counter
 dipromosi sebagai produk yang dapat menyedut
kotoran dalam liang pori
. Tetapi adalah sukar untuk menentukan tekanan yang betul dan ia mungkin hanya akan memburukkan keadaan.

Jika terdapat sebarang permasalahan berkaitan bintik hitam di hidung, berundinglah dengan doktor untuk penyelesaian lebih baik.


7 Cara Nak Tahu Ikan Masih Segar Atau Tidak, Boleh Cuba Buat Bila Ke Pasar Nanti!

Ada banyak kaedah atau petua yang boleh kita guna sewaktu memilih ikan segar di pasar. Antara cara yang paling biasa digunakan adalah dengan melihat warna mata ikan. Selain mata ikan, ada 6 lagi cara pilih ikan segar di pasar yang anda boleh praktikkan.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kenapa perlu pilih ikan baru?

Siapa sahaja yang tidak mahu ikan baru ketika berada di pasar. Bahkan, jika mahu mencari ikan untuk diberikan kepada kucing di rumah juga memerlukan ikan yang ‘
fresh
‘.

Ini kerana, ikan yang baru akan bertahan lebih lama di dalam peti sejuk.

Bukan itu sahaja, ikan yang masih baru tidak mengeluarkan bau yang busuk atau terlalu hanyir apabila disimpan.

Apabila kita memasak sesuatu hidangan atau lauk pauk, ikan baru merupakan komponen penting bagi lauk tersebut.

 Jika anda memasak ikan yang tidak lagi ‘
fresh
‘, isi ikan akan mudah pecah dan ia mungkin agak berbau apabila dihidangkan.

Inilah antara kepentingan memilih ikan di pasar yang masih elok dan juga ‘
fresh
‘.

Cara pilih ikan segar di pasar

Ikan yang diselimuti taburan ais belum tentu boleh menjamin kesegarannya.

Oleh itu, anda jangan mudah terpedaya dengan
trick
 peniaga yang meletakkan ais pada ikan sebagai tanda ikan masih segar.

Guna 7 petua di bawah ini sewaktu anda ingin memilih ikan di pasar.

#1. Lihat warna insang ikan segar

Ikan yang masih baru atau segar mempunyai warna insang merah pekat, seakan-akan warna darahnya.

Insang ikan
 juga agak basah, tetapi bukanlah terlalu berlendir.

 Bagi ikan yang sudah lama, insangnya agak pucat dengan warna kecoklatan atau kehitaman. Insang ikan juga mungkin sudah agak berlendir.

#2. Lihat warna mata ikan

Ikan segar mempunyai
warna mata
 yang masih jernih dan menonjol keluar daripada lubang matanya.

Manakala bagi ikan yang sudah lama, matanya berwarna agak merah dan biji matanya agak ke dalam.

#3. Cium bau ikan

Ikan di pasar yang masih baru atau segar masih mempunyai bau air laut.

Ikan yang sudah lama pula tidak lagi mempunyai bau laut, kecuali bau
busuk dan hanyir
 yang agak kuat.

#4. Rasa tekstur ikan

Bagi ikan yang baru sahaja dinaikkan ke jeti, ia mempunyai tekstur badan yang agak pejal dan keras.

Isinya juga masih utuh walaupun dipicit.

Manakala bagi ikan yang sudah
tidak segar
, isinya agak lembik dan mudah pecah apabila dipicit.

#5. Lihat warna badan ikan

Ikan yang segar mempunyai
warna
 yang masih lagi berkilat atau kelihatan masih baru.

Manakala ikan yang sudah lama mungkin agak kekuningan dan kulitnya juga sudah mula tertanggal.

#6. Sisik ikan segar masih melekat

Ikan baru
 mempunyai sisik yang masih melekat pada badannya.

Namun, jika ikan itu sudah agak lama, kebanyakan sisiknya mungkin sudah tertanggal atau bersepah di sekitar badannya.

#7. Tengok perut ikan

Bagi
ikan-ikan kecil
 seperti ikan pelaling, kembung atau selar kuning, anda boleh melihat pada bahagian bawah perutnya.

Ikan yang masih segar mempunyai perut yang masih cantik dan keras.

 Manakala untuk ikan yang tidak segar, perutnya mungkin sudah pecah atau seolah-olah hendak pecah.

Ekstra, cara pilih makanan laut segar

Selain ikan, ada juga beberapa teknik yang boleh anda amalkan sewaktu hendak memilih makanan laut lain di pasar.

Antara yang boleh anda perhatikan adalah:

Kerang:
Untuk mendapatkan
kerang segar
, sebaiknya pilihlah kerang yang masih hidup. Kerang hidup akan membuka cangkerangnya sedikit dan anda boleh melihat ia bergerak-gerak

Udang:
Udang segar
 mempunyai badan yang masih pejal, kulit kepala yang keras, warna yang masih segar dan tiada bintik hitam

Ketam:
 Untuk ketam
 pula, pilihlah ketam yang masih hidup sama ada ketam nipah atau ketam bunga. Jika sudah mati, lihat pada anggota badannya. Elakkan membeli ketam dengan anggota badan yang sudah patah

Sotong:
 Sotong
 yang masih segar mempunyai badan yang agak kenyal dan keras. Ia juga tidak mengeluarkan bau hanyir yang terlalu kuat, melainkan hanya bau laut sahaja


WOW! Saiz Kasut Boleh Jadi Penentu Ukuran Zakar? Fakta @ Mitos Semata-mata?

Pernahkah anda mendengar pepatah yang mengatakan, semakin besar saiz kasut, semakin besar ukuran zakar? Pasti pernah, kan? Lebih-lebih lagi dalam kalangan kaum Adam sendiri.

Katanya, seorang lelaki dengan saiz kasut yang lebih besar mungkin
mempunyai ‘adik’ yang lebih panjang di dalam seluarnya
, tetapi sejauh mana kebenarannya? Adakah ia sekadar mitos yang dijadikan bahan ejekan?

Anehnya, golongan lelaki sendiri telah menggunakan pepatah ini selama bertahun-tahun lamanya.

Malah, budak-budak lelaki tidak terkecuali menggunakannya untuk saling mengejek ukuran zakar yang dimiliki rakan sebaya.

Walaupun kebanyakan lelaki menekankan saiz kasut menjadi indikasi kepada ukuran zakar, namun majoriti golongan wanita percaya bahawa ia sebenarnya tidak penting.

Semakin besar saiz kasut semakin besar ukuran zakar?

2 pakar urologi Britain mengukur panjang zakar yang diregangkan menggunakan seramai 104 individu lelaki untuk mempelajari sebarang kaitan antara saiz kasut dan ukuran zakar.

Walaupun mitos kasut ini cukup hangat diperkatakan, mereka mendapati bahawa
tidak ada

hubungan
yang signifikan antara ukuran kasut lelaki dan panjang zakar.

Kajian ini muncul dalam edisi Oktober British,
Journal of Urology International.

Ini bermaksud, golongan lelaki yang berkaki kecil tidak lagi perlu bimbang atau malu diejek berzakar pendek.

Ukuran kasut secara saintifiknya hanya menunjukkan ukuran kaki, tiada kena-mengena dengan kepanjangan alat sulit!

Ia dipengaruhi oleh ketinggian, berat badan, genetik dan faktor lain, yang semestinya tidak mempunyai kaitan dengan
ukuran zakar sama sekali!

Oleh itu, sudah tiba masanya untuk kita menghentikan mitos tidak berasas ini kerana ia hanya akan mengundang kemudaratan berbanding kebaikan, okey?

Obsesi dengan ‘kepanjangan’ zakar

Sejak sekian lama, ukuran zakar telah ‘disinonimkan’ dengan
sifat kejantanan dan macho kaum Adam.

Selama bertahun-tahun juga, obsesi terhadap kepanjangan zakar menyebabkan rasa rendah diri dalam kalangan lelaki berzakar kecil. Hal ini mengundang isu berkaitan harga diri.

Tetapi, harus kita fahami, setiap tubuh adalah unik! Asalkan seseorang lelaki memiliki tubuh badan sihat, kepanjangan alat sulitnya tidak perlu dijadikan sebagai 1 isu.

Mitos baharu berkaitan alat sulit lelaki

Malangnya, sama seperti mitos-mitos lain, apabila 1 perkara berjaya ‘dibongkarkan’, timbul pula ura-ura baharu berkaitan saiz alat sulit lelaki yang kelihatannya seperti tidak berpenghujung.

Sekumpulan penyelidik di Greece telah menemui hubungan antara panjang zakar dan bahagian badan yang lain, iaitu jari telunjuk.

Para penyelidik mengukur pelbagai aspek alat kelamin daripada 52 lelaki yang sihat di bawah usia 40 tahun dan menggabungkan ukuran tersebut dengan ciri-ciri lelaki yang lain; aspek usia, tinggi dan berat badan, indeks jisim badan, nisbah pinggang ke pinggul, dan panjang jari telunjuk.

Satu-satunya ukuran yang saling berkaitan antara satu sama lain ialah
ukuran panjang zakar
 dan panjang jari telunjuk. Menarik bukan?

Ia dikatakan, semakin panjang jari telunjuk, semakin panjang saiz zakar dan begitu jugalah sebaliknya.
Kajian ini telah muncul dalam jurnal berjudul
Urology
edisi Oktober.

Namun, walaupun panjang jari telunjuk mungkin boleh menjadi indikasi
ukuran panjang zakar
, ia masih tidak harus dipercayai bulat-bulat.

Tambahan itu, apakah signifikannya untuk kita mengambil tahu saiz zakar seseorang lelaki?

Cara mengukur zakar anda

Ukur panjang dari bahagian atas zakar hingga ke hujung (kepala) zakar anda.

Bahagian atas zakar anda adalah tempat di mana ia dihubungkan ke tulang kemaluan.

Tolak lebihan lemak di depan tulang kemaluan anda semasa mengukur. Ukur lilitan di sekitar pangkal atau tengah batang zakar.

Pentingkah saiz zakar dalam kehidupan seks?

Yang menjadi kerisauan utama bagi sesetengah lelaki, adalah
kemampuan zakar mereka untuk memuaskan pasangan dan diri secara seksual.

Tambah lagi, ada juga lelaki yang bimbang tentang bagaimana mereka kelihatan apabila berbogel.

Pun begitu, ketika berhubungan seks, ukuran zakar yang lebih besar tidak selalu menjadi indikasi kepada seks yang lebih baik.

Dalam 1 kajian, para penyelidik menemu ramah sekitar 75 wanita yang aktif secara seksual mengenai ukuran zakar yang mereka gemari.

Wanita-wanita itu ditunjukkan sebanyak 33 model zakar 3D dengan saiz yang berbeza.

Ukuran zakar yang rata-rata disukai oleh wanita dalam kajian ini adalah zakar meregang dengan kepanjangan 6.4 inci dengan lilitan 5 inci.

Untuk hubungan jangka panjang pula, saiz yang digemari adalah zakar dengan kepanjangan 6.3 inci dengan lilitan 4.8 inci.

Kedua-dua ukuran ini rata-rata lebih besar sedikit berbanding
saiz yang dimiliki majoriti kaum Adam.

Tip kekalkan imej badan yang positif

Sekiranya anda tidak berpuas hati dengan badan anda, sama ada berkenaan saiz zakar atau rupa anggota tubuh yang tertentu, cuba amalkan tip berguna ini untuk kekal positif dengan diri sendiri:

Fokus pada ciri-ciri atau bahagian badan yang disukai, seperti bahu yang lebar atau senyuman menawan

Kekalkan berat badan yang sihat
 dan amalkan
strength training
 ke dalam rutin senaman anda. Apabila anda kelihatan cergas dan sihat, anda mungkin akan merasa lebih baik tentang diri sendiri

Jangan terjejas dengan saiz zakar dimiliki. Anda masih boleh menjadi pasangan seksual yang ‘memuaskan’ tanpa mengambil kira ukuran zakar

Jangan bandingkan diri anda dengan atlet, model, atau pelakon. Anda akan mencetuskan pemikiran yang tidak sihat dan tidak realistik mengenai penampilan diri

Alihkan perhatian dan luangkan lebih banyak masa serta tenaga dengan melakukan aktiviti yang digemari, sama ada sukan, hobi, melancong, atau perkara lain


Nutrien Penting Untuk Anak 1-3 Tahun, Ini Apa Yang Si Manja Perlukan

Dalam proses tumbesaran kanak-kanak, nutrien makanan memainkan peranan penting. Pengambilan jenis diet yang betul akan dapat
membantu perkembangan anak
 secara keseluruhan.

Ini termasuklah:

Perkembangan kognitif

Fizikal

Emosi dan kesejahteraan sosial

Bahasa

Deria

Kemahiran motor

Seorang anak kecil akan membesar dengan cepat dalam masa yang singkat. Sudah tentu pengambilan diet makanan harian bersama selera makan yang baik akan membantu proses perkembangannya.

10 nutrien makanan penting untuk kanak-kanak

Sebagai ibu bapa, anda perlu mengetahui semua nutrien makanan penting yang dapat membantu tumbesaran dan perkembangan anak.

Berikut antara senarai nutrien yang diperlukan si kecil:

Kalsium

Penting untuk pertumbuhan tulang dan gigi
. Kalsium yang mencukupi dapat
mencegah osteoporosis ketika dewasa
. Beberapa jenis makanan yang kaya mineral ini adalah:

Susu

Yogurt

Keju

Sardin

Protein

Merupakan sumber tenaga yang hebat, ia
membantu membina, mengekalkan dan memperbaiki otot
 serta tisu. Berikut antara makanan tinggi nutrien yang boleh diberikan kepada kanak-kanak:

Daging (daging lembu, ayam)

Ikan

Telur

Kacang

Produk tenusu (susu, keju, yogurt)

Serat

Nutrien makanan ini dapat
mengurangkan risiko terkena penyakit jantung
, jenis barah tertentu dan kegemukan. Ia juga
membantu proses pencernaan dan mencegah sembelit.

Berikan
makanan kaya serat
 kepada anak untuk menjaga usus mereka agar kekal sihat, seperti:

Buah-buahan (oren, beri, pisang, avokado)

Sayur-sayuran (brokoli, lobak)

Bijirin penuh

Kekacang

Karbohidrat

Ini antara nutrien terpenting kepada kanak-kanak kerana ia merupakan sumber tenaga utama tubuh dalam menjadikan anak aktif dan fokus.

Berikut contoh makanan kaya karbohidrat:

Nasi

Kentang

Roti

Bijirin

Pasta

Folat

Memainkan peranan untuk sel tubuh yang sihat dan membantu mengubah
karbohidrat menjadi tenaga
.

Makanan yang kaya folat termasuklah:

Labu

Kekacang

Ubi bit

Asparagus

Sayuran berdaun hijau

Pisang

Lemak

Lemak, khususnya lemak sihat
, perlu dimasukkan ke dalam diet pemakanan anak. Ia membantu perkembangan tubuh dan otak mereka.

Lemak sihat boleh diperolehi daripada sumber seperti:

Avokado

Ikan dengan asid lemak omega-3
 (tuna, salmon, tenggiri, sardin)

Kekacang

Daging merah tanpa lemak

Susu ibu (jika anda masih menyusukan anak)

Zat besi

Merupakan antara nutrien makanan penting yang membantu sel darah merah untuk mengangkut oksigen ke seluruh tubuh.

Kekurangan zat besi boleh menyebabkan kanak-kanak berasa letih dan sesak nafas
.

Potasium

Turut dikenali sebagai kalium, ia berfungsi mengatur keseimbangan cecair tubuh serta menjaga tekanan darah normal.

Antara makanan tinggi mineral ini adalah:

Pisang

Bayam

Brokoli

Halia

Keledek

Kentang

Kacang pis

Cendawan

Vitamin D

Vitamin ini penting untuk perkembangan tulang yang sihat. Jika perlu, ia boleh diperolehi daripada suplemen.

Sesetengah
makanan yang mengandungi vitamin D
 adalah:

Makanan diperkaya vitamin D seperti produk tenusu, bijirin dan jus oren

Ikan berlemak seperti tuna, salmon dan tenggiri

Vitamin A

Nutrien makanan ini dapat meningkatkan penglihatan, sistem pertahanan tubuh serta menjaga kulit kanak-kanak agar sentiasa dalam keadaan baik.

Selain itu,
vitamin A juga berperanan memastikan fungsi jantung
, ginjal dan paru-paru tidak terjejas.

Berikan anak makanan tinggi vitamin A seperti:

Telur

Makanan diperkaya dengan vitamin A seperti bijirin dan susu skim

Sayuran berwarna oren dan kuning seperti lobak merah
, labu dan lada benggala

Buah-buahan seperti mangga dan betik

Vitamin C

Vitamin C meningkatkan imuniti, serta membantu pertumbuhan gigi dan tulang yang kuat dan sihat. Berikut adalah beberapa
makanan yang mengandungi Vitamin C:

Tomato

Brokoli

Bayam

Buah sitrus (lemon, oren)

Beri

Lada benggala

Mangga

Semua nutrien makanan yang disenaraikan di atas menyumbang kepada perkembangan kanak-kanak secara keseluruhan.

Jika terdapat keraguan, berbincanglah dengan pakar pediatrik untuk mengetahui keperluan nutrien yang diperlukan si manja.

Memahami keperluan nutrien makanan anak

Untuk memastikan bahawa anak anda mendapat semua nutrien penting dalam makanan, ikutilah langkah-langkah berikut:

Pastikan anda memberikan 5 kumpulan makanan kepada si manja. Langkah ini akan membantu anda memastikan sama ada anak mendapat nutrien yang mencukupi atau sebaliknya. 5 kumpulan makanan utama termasuklah biji-bijian, buah-buahan, sayur-sayuran, tenusu dan protein

Lebihkan buah-buahan dan sayur-sayuran dalam diet anak anda
 kerana kedua-dua jenis kumpulan makanan ini mengandungi banyak nutrien

Hanya sajikan jumlah makanan secukupnya yang dapat dihabiskan oleh si kecil. Biarkan mereka memutuskan sama ada perlu untuk mendapatkan lebih banyak makanan atau tidak

Cuba libatkan anak anda semasa menyediakan makanan. Ini membantu menjadikan si kecil lebih berminat dengan apa yang mereka makan. Ia juga merupakan peluang terbaik untuk anda mendidik anak. Dengan melihat anda, anak juga akan belajar membuat pilihan makanan yang lebih sihat

Jadilah teladan yang baik untuk anak anda. Selalu makan bersama, supaya mereka dapat melihat bahawa anda juga mengambil makanan yang sama. Ini bukan sahaja dapat mengeratkan hubungan antara anda dan anak, tetapi juga mendorong si kecil mengamalkan pemakanan yang sihat seperti ibu bapa mereka

Kesimpulan

Galakkan anak makan makanan yang sihat dan seimbang mungkin perkara sukar.

Tetapi penting bagi mereka untuk mendapatkan semua nutrien yang diperlukan oleh tubuh bagi proses perkembangan dan tumbesaran sihat.


Manfaat Dan Risiko Mengambil Vitamin E Di Bulan Ramadan

Suplemen multivitamin seringkali menjadi pilhan ramai orang untuk menjaga kecergasan badan sepanjang berpuasa. Vitamin E termasuk salah satu vitamin pilihan terbaik kerana mengandungi antioksida yang dapat meningkatkan kekuatan sistem imun tubuh. Tapi, berapa besarkah manfaat minum vitamin E semasa berpuasa? Ikuti ulasan lanjut.

Fungsi vitamin E untuk badan

Vitamin E mempunyai beberapa fungsi. Namun, peranan utamanya adalah bertindak sebagai antioksida. Antioksida membantu mencegah kerosakan sel dan DNA di dalam badan dengan meneutralkan molekul berbahaya yang digelar radikal bebas. Radikal bebas boleh masuk ke dalam tubuh anda dari mana saja. Dari udara yang anda hirup, dari makanan yang anda makan, dan dari sinar matahari yang menyentuh kulit anda. Radikal bebas telah lama dikaitkan dengan peningkatan risiko pelbagai penyakit, mulai dari Alzheimer, kanser, penyakit jantung, aterosklerosis, Parkinson, dan beberapa penyakit lain. Radikal bebas jugalah yang menjadi pencetus kepada proses penuaan.

Selain fungsinya sebagai antioksida, vitamin E diketahui membantu meningkatkan metabolisme tubuh dan sistem pencernaan. Vitamin E juga menguatkan sistem imun badan dengan membantu tubuh anda melawan patogen. Mengambil vitamin E dapat memperbaiki kesihatan sistem kardiovaskular anda sekaligus membantu anda mengelakkan gangguan vaskular dan penyakit jantung. Fungsi antioksida daripada vitamin E mungkin juga bermanfaat bagi mata anda dan membantu mencegah katarak.

Tambahan vitamin E juga biasa digunakan untuk merawat diabetes dan komplikasinya. Vitamin ini juga digunakan untuk mencegah kanser, terutamanya kanser paru-paru dan mulut pada perokok; Kanser kolorektal dan polip; dan kanser perut, prostat, dan pankreas. Perempuan menggunakan vitamin E untuk mencegah komplikasi pada kehamilan tua disebabkan tekanan darah tinggi (preeklampsia), sindrom pra-haid (PMS), sakit haid berlebihan, sindrom menopause, hot flashes yang berkaitan dengan kanser payudara, dan sista payudara.

Vitamin E kadangkala digunakan untuk meningkatkan ketahanan fizikal, meningkatkan tenaga, serta mengurangkan kerosakan dan meningkatkan kekuatan otot selepas bersenam. Tetapi, khasiat vitamin E tidak terhenti dari sudut kesihatan sahaja. Berkat kandungan antioksidanya, vitamin yang larut dalam lemak ini juga dikenali mempunyai pelbagai manfaat pada kecantikan kulit dan rambut. Hasilnya kulit kelihatan lebih lembut dan awet muda, serta rambut menjadi lebih berkilau dan lebih sihat. Vitamin E juga dilaporkan boleh membantu menyembuhkan luka terbakar ringan dan mengurangkan parut.

Perlukah saya ambil vitamin E semasa berpuasa?

Ramai orang ambil vitamin E semasa berpuasa dengan harapan sifat antioksida daripada vitamin tersebut akan mencegah atau mengubati penyakit. Tapi kajian tentang khasiat vitamin E dalam mencegah kanser, penyakit jantung, kencing manis, penyakit Alzheimer, katarak, dan banyak keadaan lain sehingga saat ini masih tidak meyakinkan.

Hanya ada sedikit kajian klinikal yang menunjukkan bahawa minum vitamin E semasa berpuasa adalah bermanfaat untuk kesihatan. Memang ada sejumlah kajian tentang manfaat kesihatan dari vitamin E, terutamanya dalam mencegah penyakit jantung. Tapi kebanyakan hanya berupa pengamatan awal dan tidak dirancang dengan baik. Sementara kajian selanjutnya, yang banyak di antaranya sudah terbukti oleh uji klinikal, justeru mengatakan sebaliknya.

Setakat ini, satu-satunya manfaat kesihatan dari vitamin E yang sudah terbukti hanya berlaku kepada orang-orang yang benar-benar mengalami kekurangan vitamin E. Namun, keadaan kekurangan vitamin E jarang ditemui. Keadaan ini lebih mungkin berlaku pada orang yang mempunyai penyakit tertentu, seperti masalah pencernaan pemakanan jarang abetalipoproteinemia, cystic fibrosis, dan gangguan gerakan tardive dyskinesia. Mereka yang mempunyai diet rendah lemak juga mungkin mempunyai kadar vitamin E rendah. Bayi pra-matang dengan berat lahir sangat rendah (<1,500 gram) mungkin juga mengalami kekurangan vitamin E.

Waspada risiko berlebihan vitamin E semasa berpuasa

Menurut Angka Kecukupan Gizi (AKG) Kementerian Kesihatan, cadangan had pengambilan harian vitamin E untuk orang dewasa adalah 15 mcg atau 22 IU sehari. Dari sudut lain, suplemen vitamin E pada umumnya menyediakan sekurang-kurangnya ≥100 IU kandungan vitamin E. Jumlah ini sahaja sudah jauh lebih tinggi daripada had AKG harian yang disyorkan (100 IU = 67 mcg vitamin E). Belum lagi jika perlu ditambah pengambilan vitamin E yang anda dapat daripada makanan.

Vitamin E adalah jenis vitamin yang larut dalam lemak, dan ditemui dalam banyak makanan, termasuk minyak sayur-sayuran, bijirin, daging, ayam, telur, buah-buahan, sayur-sayuran, dan minyak biji gandum. Biji bunga matahari kacang tanah, minyak dan mentega yang dibuat dari sumber ini, menyediakan sejumlah besar vitamin E. Brokoli, tomato, bayam, kiwi, dan mangga juga kaya akan vitamin E.

Oleh kerana itu, masih sangat mungkin untuk seseorang mengalami overdos vitamin akibat terlalu banyak pegambilan vitamin E. Menurut University of Florida, had maksimum pengambilan harian vitamin E bagi orang dewasa sihat adalah tidak boleh melebihi 1,000 miligram atau 1,500 IU. Mengambil lebih daripada jumlah ini boleh menyebabkan masalah pendarahan, yang mungkin menjadi cukup parah sehingga menyebabkan pendarahan di dalam otak yang mencetus strok. Kesan sampingan lain dari berlebihan mengambil vitamin E termasuk loya dan muntah, cirit-birit, sakit kepala, ruam kulit, keletihan atau kelemahan, pandangan kabur, sehingga masalah di rahim atau testis. Terlebih lagi, satu kajian dalam Journal of American Medical Association melaporkan bahawa berlebihan minum vitamin E boleh meningkatkan risiko anda terhadap penyakit jantung.

Jika anda ingin mengambil vitamin E secara rutin semasa berpuasa untuk menjaga kecergasan badan, sebaiknya rujuk dahulu dengan doktor sebelum mula mengambil suplemen dalam bentuk apa pun. American Heart Association mengesyorkan orang awam untuk memberi keutamaan kepada pengambilan antioksida, termasuk vitamin E, dari memakan makanan segar dan jangan bergantung pada produk suplemen sehingga manfaat dan risikonya benar-benar dapat dipastikan.


Bagaimana Untuk Menghadapi Kesedihan dan Kehilangan

Dalam satu fasa kehidupan, anda perlu berdepan dengan kesakitan kehilangan seseorang atau sesuatu dalam dekat dengan anda. Walaupun anda mungkin merasa bahawa kesedihan dan kehilangan itu tidak akan hilang, anda harus sedar apa yang anda alami itu adalah satu perasaan sementara. Langkah pertama yang perlu anda ambil adalah dengan menerima kesakitan dan membenarkan diri anda untuk bersedih. Ia akan mengambil masa untuk sembuh.

Apa yang anda perlu fahami

Apabila anda mengalami kehilangan, ia adalah normal untuk anda bersedih. Keadaan ini dianggap satu penderitaan emosi apabila seseorang individu yang rapat dengan anda meninggal dunia.

Semakin besar kehilangan yang dihadapi, semakin kuat kesedihan yang akan dialami. Kehilangan bukan hanya melibatkan kematian, namun ia juga melibatkan kehilangan pekerjaan, menjual rumah, atau berdepan perpisahan yang menyakitkan. Setiap situasi membawa tahap kesedihan yang berbeza.

Kesedihan adalah perasaan yang sering dihadapi umum dan ia akan berlalu. Memahaminya akan membuatkan anda untuk sembuh dengan lebih cepat. Mungkin bagi sesetengah individu, ia memerlukan tempoh yang lama untuk pulih, tetapi, walau bagaimanapun, pada akhirnya, anda tetap akan dapat menyesuaikan diri dengan kehilangan yang dihadapi dan kesedihan itu akan berkurangan.

Berikut adalah beberapa tip untuk membantu anda menghadapi situasi ini:

Rakan dan keluarga

Darah semestinya lebih pekat dari air. Tiada siapa yang akan peduli tentang ketika anda menghadapi saat sukar melainkan keluarga dan rakan baik. Jika anda biasanya menjadi seseorang yang kuat, kini tiba masanya untuk anda bersandar kepada individu lain. Hanya anda dapat membantu diri anda, jadi luahkan kepada mereka apa yang anda perlukan dan mereka pastinya menjadi penyokong yang akan sentiasa bersama anda.

Terima kenyataan

Anda mungkin boleh cuba untuk menyembunyikan apa yang anda rasa, namun anda tidak boleh melindunginya selamanya. Untuk kembali pulih, anda perlu menerima kesakitan yang anda hadapi atau anda hanya akan memanjangkan lagi kesedihan itu. Kesedihan yang tidak berkesudahan boleh menyebabkan komplikasi seperti
kemurungan
,
kegelisahan
, penyalahgunaan bahan tertentu, dan masalah berkaitan kesihatan.

Jika anda kesedihan, ketakutan, keseorangan, ingatkan pada diri bahawa ia adalah tindak balas normal apabila kehilangan.
Menangis
 bukan bermakna anda lemah. Jujur pada diri tentang apa yang anda rasa dapat membantu anda dan individu di sekeliling anda.

Kepercayaan

Jika anda merupakan individu yang berpegang kepada kepercayaan beragama, anda boleh lakukan aktiviti rohani yang bermakna kepada anda seperti berdoa, bermeditasi, pergi ke gereja atau masjid, yang dapat memberikan anda ketenangan. Ini juga bermakna anda sedang menjaga individu yang anda sayang melalui doa, hati dan fikiran.

Luahkan

Jika sukar untuk anda memberikan nota dengan kata pesanan kepada individu yang anda sayangi, namun anda boleh menulisnya di jurnal tentang kehilangan atau perkara yang mungkin anda tidak sempat untuk luahkan. Sesetengah individu suka menyimpan gambar insan yang disayangi sama ada di dalam loker atau di dalam bingkai untuk merasakan mereka sentiasa ada bersama.

Jaga kesihatan

Tidak dinafikan, ada kaitan antara minda dan tubuh. Apabila anda dalam keadaan fizikal yang baik, secara tidak langsung, emosi anda juga akan baik. Apa yang perlu anda lakukan untuk memastikan diri anda berada dalam tahap kesihatan yang baik adalah dengan mendapatkan tidur yang secukupnya, makan dengan betul, bersenam dan memandang ke hadapan. Menggunakan alkohol atau ubatan untuk menghilangkan kesakitan atau kesedihan hanya akan memburukkan keadaan anda.

Kumpulan sokongan

Kesedihan boleh menyebabkan anda merasa kesepian, walaupun anda mempunyai individu tersayang di sekeliling anda. Berkongsi kesedihan dengan individu lain yang memahami keadaan anda adalah digalakkan. Anda boleh menghubungi hospital, atau pusat kaunseling untuk mencari kumpulan sokongan di kawasan anda. Dalam erti kata lain, membantu individu lain secara tidak langsung akan membuatkan anda merasa lebih baik. Berkongsi cerita dapat membantu individu lain untuk mengatasi situasi yang sama.

Setiap individu bertindak balas dengan cara yang berbeza, bergantung kepada pelbagai faktor, termasuk faktor peribadi, gaya hidup, kepercayaan dan perkara yang menyebabkan kehilangan. Jika kesedihan yang dihadapi itu berpanjangan, seorang pakar psikologi atau pakar perubatan profesional dapat membantu anda.

Hello Health Group
 tidak menyediakan nasihat perubatan, diagnosis atau rawatan.


6 Manfaat Minum Air Kosong Dalam Masa 30 Hari, Anda Boleh Awet Muda!

Rasanya, ramai yang sudah tahu terdapat banyak manfaat minum air kosong terhadap kesihatan.

Bayangkan,
 jika anda minum air kosong
 dalam masa 30 hari tanpa henti. Apa yang akan terjadi?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Manfaat minum air kosong untuk kesihatan!

Ada banyak kebaikan yang didapati jika anda fokus dengan
 cara konsisten minum air kosong
 sahaja selama 30 hari, tanpa pengambilan sebarang minuman lain termasuklah teh dan kopi.

Berikut adalah hal-hal yang akan terjadi pada tubuh kita setelah 30 hari memilih air kosong
sebagai minuman ruji anda
:

#1. Meningkatkan tenaga kerja dan kreativiti

Menurut
Frontiers in Human Neuroscience Journal,
 ketika
anda hanya mengambil air kosong
 sahaja selama 30 hari, otak anda akan bertindak balas lebih cepat.

Hal tersebut terjadi kerana otak memerlukan banyak oksigen untuk berfungsi secara optimum, sementara pengambilan air dapat memastikan otak memperoleh keperluan oksigen yang cukup.

Tambahan pula, air merupakan sumber oksigen terbesar untuk otak, membuatkan
 pengambilan air kosong
 selama 30 hari akan membantu anda lebih mudah berfikir dan fokus.

Pengambilan 8 hingga 10 gelas air setiap hari ternyata dapat meningkatkan keupayaan kognitif anda sebanyak 30%.

#2. Air kosong buat awet muda?

Pengambilan air kosong akan memastikan kulit anda cukup terhidrat sehingga dapat mengurangkan
kecepatan proses penuaan kulit
.

Pengambilan air yang mencukupi dapat membuat kulit anda kelihatan sihat, lembap, lembut, berseri dan bebas kedutan.

#3. Meningkatkan daya tahan tubuh

Manfaat minum air kosong juga berfungsi sebagai pemangkin fungsi tubuh yang optimal.

Minum air kosong dalam jumlah yang mencukupi dapat menyokong fungsi hati dan ginjal yang menyingkirkan bahan kumuh dalam tubuh.

Pengambilan air kosong yang mencukupi juga dapat meneutralkan kadar pH, menguatkan kekebalan tubuh anda
 daripada batu karang
 dan penyakit lain, serta membantu mengurangkan rasa sakit badan dan sakit kepala.

#4. Menguatkan fungsi jantung anda

Pengambilan air kosong dapat mengurangkan
 risiko terjadinya serangan jantung
.

Sebuah kajian yang dilakukan oleh
American Journal of Epidemiology
 mendapati bahawa orang yang mengambil air kosong lebih daripada lima gelas sehari memiliki risiko meninggal disebabkan serangan jantung lebih rendah sebanyak 41% dibandingkan dengan
mereka yang minum air kosong
 kurang daripada dua gelas sehari.

Manfaat minum air kosong #5. Menguatkan tulang

Air kosong dapat membantu penghasilan semula s
hock absorber
 tulang rawan, sehingga sendi dapat bergerak dengan lancar, dan juga dapat mengurangkan
kerosakan sendi akibat ketegangan
.

Fleksibiliti sendi meningkatkan dengan pengambilan air kosong.

Manfaat minum air kosong #6. Menyingkirkan lemak

Ketika anda minum hanya air putih selama 30 hari, tubuh anda akan menyingkirkan iritasi, racun berbahaya, dan hasil perkumuhan daripada organ penting dalam tubuh anda.

Hal ini membuatkan tubuh anda bersih dan membantu menurunkan lemak tubuh.

Pengambilan air kosong juga dapat
 mengurangkan rasa lapar anda
.

Selain itu, pengambilan air kosong dapat meningkatkan kemampuan tubuh untuk membakar lemak.

Kajian tersebut dilakukan oleh
Journal of Endicronology Clinical and Metabolism
yang menemukan bahwa air kosong dapat meningkatkan metabolisme sebanyak 30% dalam lelaki dan wanita.

Andrea Giancoli N., MPH, RD, dan jurucakap
The Academy of Nutrition and Dietetics
 juga menyampaikan bahawa
 minum satu atau dua gelas air
 putih sebelum makan dapat mengisi perut anda sehingga anda akan kurang makan daripada kebiasaannya.

Pengambilan air kosong secara berkala juga akan
membantu mengawal berat badan
 anda.


Anda Fikir Vape Lebih Selamat Berbanding Rokok? Tanggapan Anda Ternyata SALAH!

Pada bulan Julai lalu, tular satu imej yang memaparkan seorang kanak-kanak perempuan yang berpakaian sukan sekolah sedang menghisap
vape
 di pondok perhentian bas. Tabiat menghisap vape tersebut mungkin tidak disedari oleh ibu bapa pelajar berkenaan malah berkemungkinan juga mereka tidak mengetahui bahawa anak mereka memiliki vape tersebut.

Pada zaman sekarang, para pelajar dengan mudah menyorokkan tabiat menghisap vape ini disebabkan oleh saiz vape itu sendiri yang amat kecil selain tidak menyebabkan bau badan yang kurang menyenangkan sepertimana penghisap rokok. Kebanyakan penghisap vape sama ada individu dewasa mahupun kanak-kanak sekolah percaya bahawa menghisap vape adalah kurang berisiko berbanding daripada menghisap
rokok
. Adakah dakwaan dan kepercayaan ini benar-benar berasas?

Vaping memburukkan masalah kesihatan sedia ada

Baru-baru ini, seorang wanita yang berusia 50 tahun daripada Kansas, Amerika Syarikat telah mengalami kematian yang disebabkan oleh masalah pernafasan yang teruk. Apa yang mengejutkan, masalah pernafasan yang dialami oleh beliau disahkan berkait rapat dengan tabiat
vaping
dan ia telah menjadikan beliau sebagai individu keenam di Amerika Syarikat yang meninggal dunia disebabkan oleh tabiat
vaping
tersebut. Lima kematian lain yang telah direkodkan berkaitan dengan amalan
 vaping t
ersebut berlaku di Illinois, Indiana, Oregon, Minnesota dan California.

Menurut Dr. Lee Norman, setiausaha di Jabatan Kesihatan dan Alam Sekitar Kansas, wanita tersebut telah mengalami beberapa masalah kesihatan sebelumnya tetapi dalam masa seminggu setelah beliau menggunakan vape, beliau mengalami sindrom kesukaran pernafasan akut yang teruk dan kemudiannya meninggal dunia. Doktor juga telah menyatakan bahawa vape secara jelas telah menyebabkan kesihatannya merosot secara pantas.

Peningkatan kes kesihatan berkaitan vape

Kematian ini juga telah menunjukkan peningkatan kadar masalah kesihatan yang berkaitan tabiat
vaping
 dan hal ini turut disokong dengan data daripada jabatan-jabatan kesihatan negeri Amerika Syarikat. Untuk pengetahuan pembaca, sebanyak 483 kes kesihatan yang disyaki atau disahkan berkaitan dengan vape telah berlaku di seluruh Amerika Syarikat. Menurut
Centers for Disease Control and Prevention
 atau CDC, pesakit yang mengalami komplikasi pernafasan akan tiba di hospital dalam keadaan tercungap-cungap,
batuk
, sakit dada, loya dan muntah-muntah. Malah terdapat juga pesakit yang mengalami demam, keletihan dan masalah gastrousus dan kebanyakan pesakit akan dimasukkan ke unit rawatan rapi beserta bantuan alat pernafasan. Anda perlu mengetahui bahawa kesemua pesakit yang mendaftar masuk ke hospital dilaporkan telah menghisap vape,
ganja
 atau gabungan keduanya dalam tempoh beberapa hari atau beberapa minggu sebelum mereka mula mengalami masalah kesihatan.

CDC telah memberikan saranan kepada setiap individu untuk mengelakkan penggunaan vape atau sebarang produk e-rokok sementara penyelidikan dan siasatan terperinci dijalankan berkenaan bahan sebenar yang menyebabkan masalah-masalah kesihatan ini. Sebagai ibu bapa pula, anda perlu memantau segala aktiviti yang dilakukan oleh anak-anak anda terutamanya segala penglibatan mereka di luar rumah. Pantau pergaulan anak-anak anda agar mereka tidak terikut-ikut trend terkini seperti
vaping
yang boleh membahayakan nyawa. Selidik segala permintaan anak anda terutama jika mereka meminta wang untuk membeli barang yang luar biasa, kerana berkemungkinan mereka menggunakan wang tersebut untuk membeli vape atau isian bagi vape tersebut.


Tip Bibir Lebih Mungil dan Mengiurkan

Bibir menjadi salah satu aset terpenting wanita yang kian disasarkan dalam dunia kecantikan dengan lonjakan produk bibir dan lipgloss yang mengambil alih pasaran. Walaupun sesetengah orang memang dilahirkan dengan bibir yang tebal mungil, ada yang hanya berbibir nipis rata. Jadi, bagaimana untuk meningkatkan penampilan bibir tanpa melibatkan sebarang jarum? Daripada tip alat solek hingga skrub DIY, lihat cara yang berbeza yang boleh anda lakukan.

Rawatan semula jadi

Minyak cengkih bermanfaat untuk membuat bibir tebal dan memberikan kesan mungil. Campurkan minyak ini dengan minyak asas dan sapukan ke bibir. Gunakan puting kapas untuk menggosokkan minyak ini kepada bibir anda; biarkan minyak selama beberapa minit. Ini akan menyerap minyak; bilas bibir anda dengan air sejuk.

Minyak kayu manis sedikit merengsakan membran bibir; tetapi berkesan menebalkan bibir. Ia menjadikan bibir kelihatan lebih penuh dan mengurangkan penampilan garis-garis halus dan kawasan sekitar mulut. Ambil dua hingga tiga titis minyak daun kayu manis dengan sedikit titisan cecair ekstrak B3. Campurkan bahan tersebut dan uji di bibir.

Kapsikum mudah didapati di rumah dan kaedah berkesan untuk memungilkan bibir secara semula jadi. Campurkan minyak lada dengan gloss; ini akan memungilkan bibir dan menjadikannya lebih berisi dan seksi.

Kaedah lain ialah menyediakan pes dengan lada dan air dalam mangkuk. Jika campurannya terlalu tebal, tambah air; jika terlalu nipis tambah lada. Sapukan lapisan nipis ke bibir dan biarkan ia meresap ke lapisan kulit bibir yang dalam. Biarkan ia kering selama beberapa minit; bilas dengan air sejuk dan anda akan mendapat bibir yang lebih mungil secara semula jadi.

Mengelupas

Pengelupas bibir menghilangkan sel-sel kulit mati dan menjadikan bibir anda tebal, lembut dan berisi. Anda harus minum banyak air yang akan menghidratkan badan anda dan mengekalkan kelembapan bibir anda. Menggunakan Vaseline di bibir membantu melindungi bibir daripada rintangan angin dan kerosakan daripada sinaran matahari.

Pengelupasan diperlukan bukan sahaja untuk membersihkan serpihan kulit mati, tetapi juga meningkatkan peredaran darah ke bibir anda. Ini akan menjadikan bibir berwarna merah muda dan tambah isi.

Solekan

Anda boleh memberikan penampilan bibir penuh dengan sedikit membesarkan bentuknya sedikit. Untuk warna bibir, cuba pensil bibir dan
concealer
 berwarna nude untuk menaikkan bentuk bibir anda.

Sekiranya anda ingin memberi ilusi bibir mungil, beralih kepada lip gloss dan krim, bukannya matte. Jika bibir berkilat bukan gaya anda, cuba tekan-tekan tengah bibir bawah anda dengan jari. Ini akan memberi kesan kepada kawasan tersebut dan meningkatkan kesan. Tip ini memberi kesan bibir yang lembut dan mengiurkan.


Tergoda Dengan Iklan Pil Minda Untuk Anak Jadi Pandai, Benarkah Berkesan Atau Hanya SCAM?

Mudah bangun pagi,
Tingkatkan fungsi minda anak,
Brain-booster dan banyak lagi.
Biasa nampak ayat-ayat sebegini? Kalau tidak biasa, mungkin anda perlu tahu dan ambil tahu mengenai scam pil minda sebelum terjatuh dalam perangkap
marketing
 tuntutan merepek produk sebegini.

Tuntutan dan dakwaan sebegini biasa diiklankan pada produk-produk pil minda yang kadangkala memasuki pintu pagar sekolah untuk dipasarkan.

Kenapa kami kata pil minda adalah scam?

Modus jualan pil minda

Untuk pengetahuan pembaca, kebanyakan modus jualan pil minda ini dijalankan secara serampang dua mata.

‘Pakar
motivasi
’ yang hadir ke
sekolah
 yang sepatutnya bertindak sebagai penceramah motivasi, membuat keuntungan tambahan dengan promosi serta iklan produk pil minda jualannya.

 Maka, jangan anda pelik mengapa anak-anak akan pulang membawa keratan atau
flyers
 pil minda daripada sekolah.

Sebab mengapa anda perlu tolak daripada membeli pil ‘ajaib’

Sebelum anda membeli produk tersebut, cuba belek-belek sebentar botol pil minda yang dijual. Adakah ia produk yang berdaftar? Jika tidak berdaftar, ia adalah sebab utama dan pertama mengapa anda perlu menolak daripada membelinya.

Ia jelas adalah satu produk yang belum tentu selamat untuk diambil. Jika anda mencari barang original kerana risau kualiti barang tiruan, mengapa masih membeli produk daripada mereka yang tidak langsung mempunyai latar belakang dalam bidang berkaitan?

Periksa bahan kandungan yang terdapat dalam pil tersebut. Jika ia tertulis diperbuat daripada ekstrak tumbuhan, tanya kepada penjual apakah ekstrak tumbuhan tersebut dan apakah komposisi sebenar ekstrak tumbuhan yang didakwa ada dalam pil tersebut.

 Jika terkebil-kebil mata penjual untuk menjawab atau cuba membuat
corner
baring, itu tanda kedua bahawa dia sendiri tidak pasti bahan yang digunakan dalam pembuatan pil minda. Makan sahaja
sayur-sayuran
 dan
buah-buahan
 yang lebih jelas berkhasiat.

Ada tulis sukros atau fruktos? Anda tahu apa maksud keduanya? Bahasa mudah orang kampung, keduanya adalah gula. Bayar harga RM30 sebotol hanya untuk gula? Lebih baik anda beli gula pasir di kedai yang harganya tidak sampai RM3.

Bagaimana jika penjual mendakwa produk tersebut tiada kesan sampingan?

Jika benar produk pil minda ‘ajaib’ yang dijualnya tiada kesan sampingan, minta penjual buktikan
bahawa produknya telah melalui ujian klinikal.

Ujian klinikal yang dilakukan terhadap produk bertujuan menilai kesan produk yang didakwa dan kesan sampingan yang mungkin berlaku.

Jika tiada, ini bermakna produk tersebut tidak pernah menjalani sebarang ujian untuk menentukan tahap keselamatan penggunaannya. Ia ibarat anda menelan bom jangka.

Bukan sahaja di Malaysia

Pada tahun 2017, Federal Trade Commission, Amerika Syarikat pernah mengeluarkan amaran mengenai penjualan pil minda (
brain-booster
) dengan mengaitkan bahawa ia disokong oleh Stephen Hawking walaupun tidak pernah sama sekali mendapat sokongan tersebut.

Mengapa ada yang bertindak membuat dakwaan sehingga tahap sedemikian? Hanya satu sebab, mereka mahukan duit anda.

Tiada penjual produk yang akan mengatakan bahawa produk mereka tidak bagus. Kesemuanya dilakukan semata-mata untuk melariskan jualan mereka.

Di saat anda gigih mengumpul duit untuk membeli pil minda berharga RM30 sebotol, mereka sudah mampu membeli sebiji Toyota Alphard hasil jualan pil ajaib mereka.

Mengap ramai yang terlibat dalam perniagaan pil minda ini?

“Sekiranya anda mencari peluang untuk menjadi kaya, tetapi dalam masa yang sama boleh ‘menipu’, saya rasa melibatkan diri dalam perniagaan suplemen minda atau otak merupakan pilihan utama saya,”
 kata Pieter Cohen, seorang pakar dalam keberkesanan dan risiko berkaitan makanan tambahan dari Harvard Medical School.

Menurut beliau lagi, anda boleh melakukan sesuatu yang tidak melanggar undang-undang dan kemudiannya menjadi kaya melalui perniagaan seperti ini.

Disebabkan permintaan yang tinggi daripada pengguna, maka pengeluaran produk ini semakin berleluasa.

Dengan modal penghasilan pil yang tidak seberapa tanpa
sebarang kawalan terhadap ramuan yang digunakan
, pembelian botol plastik secara pukal yang jauh lebih murah, serta pembungkusan produk yang tidak mengikut piawai, maka terhasil sebotol pil minda dengan harga yang tidak masuk akal.

Malah produk-produk ini kadangkala terang-terang dijual dengan cara pukal
melalui beg-beg plastik besar yang kelihatan sangat tidak profesional dan tanpa kawalan.

Sebagai pengguna, anda perlu bijak dalam menilai hal-hal sebegini. Ingatlah, masih ramai individu di luar sana yang menggunakan landasan agama sebagai platform meraih untung pantas.

Kerana mereka tahu, dengan menggunakan modal pakaian, imej dan sedikit kata-kata islamik, mereka boleh mencapai keuntungan berlipat kali ganda berbanding mereka yang berniaga secara sah dan dengan cara yang betul.


Ketulan Pada Buah Dada? Mungkin Fibroadenoma Payudara, Kaum Hawa Kena Ambil Tahu!

Pernahkah anda dengar mengenai fibroadenoma payudara?

Sebenarnya, penyakit ini merupakan satu ketulan yang banyak berlaku kepada wanita yang berusia 15 hingga 35 tahun.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu fibroadenoma payudara?

Fibroadenoma ialah
ketulan benigna biasa ditemui dalam payudara wanita muda.
 Ia tidak berbahaya dan sering akan hilang dengan sendiri tanpa rawatan.

Fibroadenoma bukan ketumbuhan kanser, jadi ia tidak akan merebak ke organ lain. Kebiasaannya fibroadenoma bersaiz kecil, keras apabila disentuh tetapi tidak menyakitkan.

Terdapat dua jenis fibroadenoma:

Fibroadenoma biasa tidak meningkatkan risiko kanser dan kelihatan seragam di bawah mikroskop.

Fibroadenoma kompleks mengandungi makrosista dipenuhi cecair yang dapat dilihat dengan mata kasar dan deposit kalsium (
calcifications
)

Mengapa anda mendapat ketulan payudara?

Para saintis tidak dapat menjelaskan mengapa fibroadenoma terbentuk. Walau bagaimanapun,
mereka percaya bahawa hormon
 (estrogen, sebagai contoh) mungkin memainkan peranan.

Selain itu, mereka yang
mengambil pil pencegah kehamilan
 sebelum umur 20 lebih cenderung untuk mendapat fibroadenoma berbanding yang lain. Ketulan payudara mungkin membesar semasa mengandung dan mengecil semasa menopaus.

Diagnosis fibroadenoma payudara

Doktor akan melakukan pemeriksaan fizikal payudara. Anda mungkin perlu
menjalani ujian pengimejan atau mamogram.

Baca juga:

Untuk menentukan sama ada ketumbuhan adalah kanser atau tidak, anda memerlukan biopsi di mana sebahagian kecil ketumbuhan dikeluarkan untuk diuji di makmal.

Bolehkah saya menghilangkan fibroadenoma?

Walaupun fibroadenoma tidak akan menyebabkan sebarang masalah kesihatan, anda boleh memilih untuk menyingkirkan ketumbuhan ini jika anda mahu atau jika anda mempunyai
sejarah keluarga yang lebih berisiko terhadap kanser payudara.

Pembedahan biasanya disyorkan jika:

Ketumbuhan menjejaskan bentuk payudara anda.

Ketumbuhan menyebabkan anda sakit.

Anda mempunyai sejarah keluarga yang menghidap kanser payudara.

Hasil daripada biopsi anda membimbangkan.

Walau bagaimanapun, sebaik fibroadenoma dikeluarkan, ia mungkin berlaku semula.

Jika fibroadenoma tidak membesar atau jika mengecut sendiri, mungkin lebih baik untuk membiarkannya kerana mengeluarkannya bermakna membuang sebahagian besar tisu buah dada.

Ini boleh meninggalkan parut
selepas pembedahan fibroadenoma
 dan merosakkan buah dada anda, menyebabkannya berbentuk pelik.

Hidup dengan fibroadenoma

Wanita dengan fibroadenoma mempunyai risiko yang lebih tinggi sedikit untuk mendapat kanser.

Oleh itu, jika anda disahkan menghidap fibroadenoma, anda perlu menjalani pemeriksaan kesihatan kerap untuk memantau keadaan anda.

Anda dinasihatkan untuk
melakukan pemeriksaan payudara
 sendiri dengan kerap untuk memeriksa jika terdapat sebarang masalah dengan payudara anda.

Jika anda mendapati sebarang perubahan luar biasa dalam saiz atau bentuk buah dada anda, atau perubahan dalam fibroadenoma sedia ada, anda perlu hubungi doktor anda dengan segera.


Bagaimana Menguruskan Stres Bayi Baru

Menjadi ibu bapa kali pertama boleh mendatangkan pelbagai detik indah dan gembira. Di samping kegembiraan, mempunyai seorang insan bergantung sepenuhnya pada anda turut membawa stres yang tersendiri. Ini beberapa tips untuk mengurangkan stres kehadiran seorang bayi baru:

1. Pelan penjagaan bayi yang pintar

Hanya bila anda mempunyai tenaga yang cukup dan sihat, anda berupaya untuk menguruskan penjagaan bayi. Meminum kopi terlalu banyak atau tidak mendapat tidur yang cukup boleh menyebabkan stres kepada pasangan ibu bapa yang baru. Cuba untuk susun pelan diet yang sihat, minum air dengan banyak dan dapatkan pengambilan buah di samping tidur yang cukup. Selain itu, aturkan jadual penjagaan bayi supaya anda, bayi anda dan pasangan anda boleh mendapat tidur yang cukup dan giliran penjagaan yang optimum.

2. Wujudkan peraturan melawat bayi

Selepas mendengar berita kelahiran bayi yang baru, sanak saudara dan rakan taulan tentunya ingin melawat untuk melihat tambahan baru kepada keluarga anda. Untuk mengelakkan keadaan menjadi sibuk dan memenatkan, beritahu mereka hari dan waktu yang sesuai untuk mereka melawat agar kedua-dua pihak dapat bertemu dalam keadaan yang tenang dan harmoni. Sarankan juga pelawat untuk membasuh tangan terlebih dahulu sebelum menyentuh bayi.

3. Tetapkan masa untuk diri sendiri

Menjaga bayi sepanjang hari boleh menyebabkan anda penat dan lesu. Untuk membantu anda ketepikan stres buat seketika, habiskan masa dalam 30 minit untuk melakukan perkara yang anda gemari seperti membaca buku, menonton rancangan TV, pergi ke spa atau membeli-belah.

4. Kongsikan masalah dan kerisauan anda dengan pasangan

Selepas mempunyai tambahan ahli baru dalam keluarga, masa dengan pasangan akan berkurang. Ini mempengaruhi keintiman dan hubungan romantik anda dengan pasangan. Cari masa untuk keluar berdua, pergi ke makan malam bersama atau bermanja bersama apabila anak anda telah tidur.

5. Jangan letakkan terlalu banyak tekanan ke atas diri anda

Kadang-kadang, stres berlaku kerana jangkaan dan sasaran yang terlalu tinggi terhadap diri sendiri. Anda mungkin perlu merehatkan diri sendiri sedikit daripada peraturan lazim di rumah. Tidak mengapa kalau permainan anak tertinggal sementara di atas lantai rumah atau anda tidak sempat bersihkan rumah.

6. Dapatkan udara segar

Membawa anak anda berjalan di luar rumah bukan sahaja memberi peluang anak anda untuk melihat objek-objek yang baru, tetapi anda dan anak anda juga dapat menghirup udara segar. Anda dan pasangan boleh merancang untuk berkelah di luar dan menghabiskan masa berkualiti bersama.

Hello Health Group
 tidak menawarkan nasihat perubatan, diagnosis atau rawatan.


CRP dan Jantung Anda

Protein C-reaktif (CRP) adalah bahan yang dihasilkan oleh hati. Ia adalah protein darah yang mungkin dianggap sebagai risiko serangan jantung dan strok. CRP boleh dikenal pasti apabila terdapat keradangan akibat trauma atau jangkitan. Kajian terbaru menunjukkan bahawa protein C-reaktif boleh digunakan untuk meramalkan masalah
kardiovaskular
, seperti serangan jantung pada individu yang sihat dan berisiko tinggi.

Perlukan saya diuji untuk CRP?

Sekiranya anda mengalami masalah kardiovaskular atau baru-baru ini mengalami jangkitan virus atau urin yang boleh mengakibatkan keradangan, doktor anda boleh mengesyorkan untuk memeriksa paras protein C-reaktif anda. CRP juga boleh dikenal pasti apabila anda mengalami keradangan yang disebabkan oleh trauma atau jangkitan seperti:

Pneumonia

Herpes

Chlamydia

Jangkitan virus yang menyerupai selesema

Ujian darah ringkas boleh digunakan untuk mengesan tahap CRP dan
kolesterol
, dan pemeriksaan
homocysteine
 dalam meramalkan risiko serangan jantung dan strok. Ujian ini sangat tepat.

Untuk menguji tahap CRP sebagai faktor risiko penyakit jantung, disarankan CRP assay (hs-CRP) yang tinggi. Ini adalah kerana ujian ini lebih tepat berbanding versi lama ujian CRP yang digunakan untuk mengesan keadaan keradangan yang lain. Batasan hs-CRP yang dikehendaki berada di bawah 1 m/gL. Skor antara 1.0 dan 3.0 mg/L menunjukkan risiko purata dan di atas 3.0 mg/L menunjukkan risiko tinggi. Mujurlah, ujian darah untuk kedua-dua kolesterol dan CRP boleh dilakukan dengan sampel darah yang sama.

Apa yang meningkatkan tahap CRP?

Banyak faktor risiko yang diketahui untuk penyakit jantung juga kelihatan meningkatkan tahap CRP. Mengikut hasil daripada laporan terkini, faktor-faktor tersebut adalah:

Merokok

Tekanan darah tinggi

Berlebihan berat badan

Kurang bersenam

Gen juga kelihatan memainkan peranan penting. Jika ibu bapa atau saudara terdekat anda mempunyai tahap CRP yang tinggi, anda lebih cenderung mengalami masalah ini.

Untuk membuat kesimpulan, protein C-reaktif (CRP) memainkan peranan penting dalam meramalkan risiko penyakit jantung. Ia adalah penting bagi pesakit penyakit jantung mempunyai maklumat yang mencukupi tentang CRP dan ujiannya.


Bagaimana Kondisi Diabetes Akan Beri Kesan Kepada Kesuburan Kaum Lelaki?

Memang wujud kesan diabetes kepada kesuburan lelaki yang akan menyebabkan penderita hilang keyakinan dan kemampuan diri hingga mereka mungkin tidak mahu buat aktiviti seksual.

Persoalannya,
sejauh manakah kesuburan lelaki itu atau terjejas dan terganggu
 akibat kondisi diabetes? Untuk mengetahuinya dengan lebih lanjut, jom teruskan membaca artikel ini!

Apa itu kondisi diabetes?

Diabetes atau dalam bahasa medikalnya
diabetes mellitus
adalah sejenis penyakit metabolik yang disebabkan oleh kandungan glukosa (gula dalam darah) tinggi dalam badan.

Penderita penyakit ini biasanya akan kerap membuang air kecil
(polyuria)
.

Selain itu, mereka juga akan kerap berasa haus
(polydipsia)
dan lapar
 (polyphagia)
.

Terdapat 3 jenis diabetes iaitu jenis 1, jenis 2 dan diabetes semasa hamil.

Daripada ketiga-tiga jenis diabetes ini
, hanya diabetes jenis 1 akan memberi kesan secara langsung kepada kesuburan lelaki.

Apa kesan diabetes kepada kesuburan?

Lelaki yang menderita diabetes jenis 2 akan mengalami kerosakan DNA pada spermanya lalu menyebabkan ketidaksuburan.

Diabetes akan menjejaskan kesuburan lelaki dalam tiga cara, iaitu:

Disfungsi ereksi zakar
: Komplikasi ini boleh menjejaskan salur darah kecil dan merendahkan kadar hormon testosteron.

Keinginan seks yang lemah: Disebabkan kadar hormon testosteron yang rendah, diabetes akan menjejaskan keinginan seks dalam kalangan lelaki.

Kadar ejakulasi yang lemah: Diabetes akan menjejaskan saraf kecil yang mengawal ejakulasi. Lelaki yang menderita diabetes mempunyai kuantiti air mani yang rendah (hanya 2.6 ml berbanding 3.3 ml bagi lelaki yang tidak menderita diabetes).

Pada dasarnya, kualiti, kuantiti, morfologi dan mobiliti sperma adalah sama sahaja bagi setiap lelaki.

Tetapi apabila dianalisis, dapat ditemui kerosakan DNA pada sperma ibu bapa yang menderita diabetes.

Kerosakan sperma juga akan meningkatkan risiko
 berlakunya ketidaksuburan.

Apa yang perlu kaum adam lakukan?

Anda tidak perlu terlalu risau kerana simptom-simptom ini boleh dirawat dengan ubat diabetes.

Disfungsi ereksi zakar
 – Jika komplikasi ini berlaku, anda disarankan untuk mengambil pil kesuburan Viagra, Cialis atau Levitra untuk merawat fungsi ereksi.

Keinginan seks yang lemah –  modulator reseptor estrogen boleh memperbetulkan kadar testosteron yang tidak teratur.

Kadar ejakulasi yang lemah – Komplikasi ini boleh dirawat dengan ubat-ubatan (
alpha agonist
) untuk mengembalikan arah dan aliran ejakulasi yang normal.

Diagnosis diabetes tidak bermaksud anda tidak boleh mempunyai anak.

Dengan berpegang teguh pada disiplin asas untuk kekal sihat, anda masih berpeluang mempunyai anak.

Apa yang anda perlu lakukan untuk elak kesan diabetes kepada kesuburan lelaki adalah:

Memahami risiko kadar glukosa tinggi dengan ketidaksuburan

Mengawal kadar glukosa pada tahap yang normal

Mengamalkan diet yang seimbang

Kunci kepada kejayaan ini adalah sentiasa berhubung dengan doktor anda.

Sangat penting untuk anda memastikan tahap glukosa anda adalah stabil sebelum melakukan hubungan intim bersama pasangan.

Sentiasa ingat bahawa 1 daripada 3 penyebab ketidaksuburan berpunca daripada lelaki dan diabetes
merupakan punca utama masalah kesuburan lelaki
.

Oleh itu juga, sila periksa kondisi kesihatan anda sekarang juga bagi mendapatkan rawatan selanjutnya jika perlu.


Membongkar 4 Mitos Tentang Terapi Insulin

Dianggarkan 3.9 juta orang dewasa di Malaysia dilaporkan menghidap masalah kencing manis pada tahun 2020 dengan kadar meningkat dari 13.4% pada tahun 2015 ke 18.3% pada tahun 2019[
1
]
.

Kencing manis berlaku apabila paras gula (glukosa) dalam darah terlalu tinggi. Hormon insulin yang dihasilkan oleh pankreas boleh membantu gula di dalam darah memasuki sel untuk digunakan sebagai sumber tenaga. Apabila badan tidak berupaya atau kurang menghasilkan insulin, sebahagian glukosa akan kekal di dalam darah dan tidak akan memasuki sel[
2
]
.

Oleh yang demikian, insulin memainkan peranan penting dalam mengawal paras gula dalam darah, malah menghindari komplikasi kencing manis seperti buta, masalah jantung, masalah buah pinggang dan kerosakan urat saraf[
3
]
. Penghidap kencing manis juga mempunyai risiko dua kali ganda untuk mendapat serangan jantung[
4
]
.

Pemahaman berkaitan peranan insulin sangat penting dalam menguruskan masalah kesihatan tersebut. Jika anda didiagnosis dengan kencing manis jenis 1 atau 2, anda perlu tahu bagaimana cara untuk mengenal pasti fakta atau mitos berkenaan dengan insulin. Pengetahuan tentang terapi insulin boleh membantu anda menguruskan masalah kencing manis dengan lebih berkesan.

Fakta dan mitos

Mitos
: Insulin adalah jalan terakhir bagi pesakit kencing manis.

Fakta
: Anda mungkin menyangka terapi insulin hanya diberi apabila keadaan kesihatan anda semakin teruk. Hakikatnya, insulin adalah rawatan yang boleh memberi kesan sama seperti insulin semula jadi yang dihasilkan oleh badan. Justeru, ia adalah salah satu langkah terbaik untuk mengawal paras gula dalam darah[
5
]
.

Mitos
: Apabila rawatan insulin dipreskripsi kepada pesakit diabetes jenis 2, ia bermakna mereka gagal mengawal keadaan kesihatan mereka.

Fakta
: Diabetes jenis 2 merupakan penyakit yang progresif. Lama kelamaan, pankreas akan mula hilang keupayaan untuk menghasilkan insulin mengikut keperluan badan, maka ubat sahaja tidak cukup untuk mengawal gula pada tahap yang optimum. Pada tahap ini, penggunaan insulin bagi memastikan paras gula berada pada tahap yang sihat amat digalakkan[
6
]
.

Mitos
: Suntikan insulin sangat menyakitkan.

Fakta
: Kebanyakan individu takut akan suntikan. Walau bagaimanapun, anda mungkin terkejut mengetahui suntikan insulin tidak menyakitkan. Tiada rasa sengal malah jarum yang digunakan sangat nipis dan kecil. Bahkan, ada yang mengatakan cucukan di jari bagi memantau paras gula di dalam darah jauh lebih sakit berbanding suntikan insulin[
7
]
.

Mitos
: Insulin menyebabkan berat anda naik

Fakta
: Walaupun terdapat situasi di mana berat penghidap kencing manis naik selepas menggunakan insulin, ini tidak bermakna ia disebabkan penggunaan insulin. Ia berikutan proses pencernaan makanan di dalam badan anda menjadi lebih efisien dengan kehadiran insulin[
8
]
.

Matlamat terapi insulin

Mitos dan kerisauan berkaitan insulin tidak sepatutnya menghalang anda daripada mendapatkan rawatan optimum bagi merawat kencing manis.

Untuk mengetahui sekiranya anda mempunyai paras glisemik yang optimum, parameter HbA1c di dalam darah yang mengukur purata paras glisemik untuk tiga bulan yang lepas boleh diambil[
9
]
.

Terapi insulin merupakan kaedah yang telah terbukti berkesan dalam menurunkan paras gula di dalam darah.

Jika anda menghidap kencing manis jenis 1, terapi tersebut boleh menggantikan insulin yang tidak dapat dihasilkan pankreas. Bagi mereka yang mempunyai masalah kencing manis tidak terkawal, terapi insulin merupakan kaedah rawatan utama yang disarankan oleh doktor perubatan. Pemberiannya bergantung kepada keperluan dan gaya hidup individu.

Oleh itu, jangan teragak-agak untuk merujuk pada doktor jika anda ingin tahu berkenaan insulin, kesannya dan jika ada kaedah rawatan lain yang lebih sesuai. Ingat, matlamat utama adalah untuk merawat masalah paras gula dalam darah tidak terkawal dan untuk menghindarkan komplikasi diabetes jangka masa panjang. Susulan itu, terapi insulin boleh membuatkan anda lebih aktif dan sihat.

Terdapat pelbagai jenis produk insulin yang ada dijual di pasaran. Jenis yang paling lazim adalah insulin tindakan jangka masa lama dan insulin tindakan jangka masa laju (atau singkat)[
10
]
. Adalah lebih baik sekiranya pesakit berbincang terlebih dahulu dengan doktor bagi mengenal pasti pilihan yang lebih sesuai untuk mereka.

Boleh jadi anda ingin menggunakan insulin yang bertindak sepanjang 24 jam atau insulin semasa waktu makan. Bagi pilihan suntikan, gabungan 2 jenis insulin dalam 1 suntikan seringkali menjadi saranan memandangkan ia boleh memudahkan proses kesembuhan untuk anda.

Tahu lebih lanjut tentang penulis:

Dr. Danish Ng Ooi Yee | Konsultan Endokrinologi & Perubatan

Pusat Perubatan Prince Court

39, Jalan Kia Peng

50450 Kuala Lumpur

No Telefon: 60321600000


5 Punca Gigi Sensitif

Adakah anda pernah mengalami “pembekuan otak” dengan hanya minum segelas air? Adakah ais krim hampir tidak boleh ditahan kerana sakit gigi? Secara keseluruhannya, kepekaan gigi boleh membawa kepada perasaan ini dan banyak lagi. Kepekaan gigi boleh datang dari banyak kesalahan. Ini adalah berpunca daripada gigi sensitif. Namun, apakah puncanya? Sila baca aritkel ini.

1. Pemutih gigi

Gigi mempunyai lapisan luar keras yang dipanggil enamel dan lapisan yang lebih lembut di dalam dipanggil dentin. Dentin mempunyai saraf dan sensitif. Pemutihan gigi buat sementara membuatkan enamel lebih teliti, yang mendedahkan dentin. Pemutih gigi bergerak pada gigi anda dan boleh menyebabkan kesakitan. Gel pemutihan boleh menyebabkan luka bakar kimia pada gusi. Jika dulang kurang direka, ia akan membolehkan gel pemutihan keluar dan ke gusi menyebabkan kerengsaan. Semua contoh ini boleh menyakitkan tetapi juga boleh dicegah dan dirawat.

2. Pereputan gigi

Pereputan gigi menyebabkan beberapa masalah di dalam mulut. Kepekaan gigi hanya salah satu daripadanya. Ia bermula sebagai rongga, tetapi boleh menyebabkan gingivitis atau gusi surut. Sensitiviti adalah salah satu daripada sakit kecil yang berkaitan dengan kerosakan gigi. Berus, flos dan lawati doktor pergigian anda untuk mengelakkan sebarang masalah.

3. Memberus gigi terlalu kasar

Memberus gigi terlalu kasar boleh memusnahkan enamel gigi. Satu kes memberus gigi terlalu keras yang biasa adalah selepas menanggalkan pendakap gigi. Memberus dengan pendakap mungkin sukar apabila cuba mencapai ruang kecil di belakang logam. Kadang-kadang pendakap gigi dipakai selama lebih daripasa setahun, menyebabkan kebiasaan memberus kasar untuk menghilangkan makanan terperangkap. Selepas kebiasaan ini, ia sukar untuk diingatkan apabila pendakap gigi dibuka. Sesetengah orang menjadi pemberus kasar kronik atau mungkin berus gigi dengan bulu yang keras. Untuk mengurangkannya, beli berus gigi yang lebih lembut atau basah di bawah air suam untuk melembutkan sebelum digunakan.

4. Pengisaran gigi

Pengisaran (grinding) gigi merosakkan enamel gigi, yang mendedahkan kepada saraf gigi. Ini mewujudkan rasa sakit gigi yang berdenyut. Pengisaran gigi biasanya berlaku semasa tidur tanpa disedari. Untuk mengurangkan risiko pendedahan saraf, doktor gigi akan mencadangkan memakai penjaga mulut semalaman, yang akan melindungi gigi dan enamel.

5. Produk pergigian tertentu

Seperti disebutkan, pemutihan gigi boleh menyebabkan gigi sensitif. Ubat gigi pemutihan mungkin melakukan perkara yang sama. Kebanyakannya, bahan-bahan adalah lebih selamat, jadi ubat gigi bukanlah risiko yang sebenar; tetapi jika sensitiviti gigi berlaku, berbincang dengan doktor anda.

Berus gigi lama juga boleh memainkan peranan dalam kepekaan gigi. Ingat untuk menggantikan berus gigi sekurang-kurangnya setiap 4 bulan untuk menyelesaikannya.

Hello Health Group
 tidak menyediakan nasihat perubatan, diagnosis atau rawatan.